Bukedde Online - Abagambibwa okutta omukadde e Masaka bakwatiddwa wakati mu bukuumi\nOmugagga eyafiira mu lyato bamuteereddeko omusika\nOmugagga asimattuse okugajambulwa abatuuze\nMugula (ku kkono) ne Abas (mu kinu) nga baggyibwa e Mpugwe okutwalibwa ku poliisi e Masaka.\nABATUUZE baatadde poliisi e Masaka ku bunkenke ng'ebaggyako abavubuka babiri be balumiriza okutta omukadde. Obunkenke buno bwabadde mu kabuga k'e Mpugwe ku luguudo oluva e Kampala okudda e Masaka ng'eyatemuddwa ye mukadde Bruno Musaafiri.\nSsentebe wa LCI, Hajji Ahmad Kaboggoza n'oweebyokwerinda Leonard Lule bategeezezza nti omulambo gwa Musaafiri gwalabiddwa ku makya g'Olwokubiri nga guliko ebiwundu eby'amaanyi ku mutwe.\nBaagasseeko nti bwe baabuulirizza, ne wabaawo abaasonze ku Godfrey Mugula Masada ne munne eyategeerekeseeko erya Abasi nti baabalabye ekiro nga bakuba Musaafiri. "Kiteeberezebwa nti Musaafiri yagezezzaako okwerwanako abeesimattuleko kyokka n'abulwa abamuyamba kubanga bangi batya abavubuka bano olw'okunywa enjaga," bwe bakkaatirizza.\nAbaakakiiko baatemezza ku poliisi y'e Mpugwe n'ekwata abavubuka bano wabula abatuuze olwakuhhaanye ne bagirumba bagiremese okubatwala e Masaka nti bababalekere nabo babeekolereko.\nPoliisi yalabye abatuuze bafunze ekyonga, abaserikale ne bakookinga emmundu n'okuzigalula mu bbanga ekyabakakkanyizza ne bagyesega. Abaserikale baddusizzaawo abasibe n'omulambo ne guggyibwawo okutwalibwa mu ggwanika.\nAbakwate baatwaliddwa ku poliisi e Masaka ng'abatuuze bwe bawera nti singa bakomawo ku kyalo nabo bajja kubatta!\nAbatuuze beekokkodde enkola ya ‘Mwanawagundi' nti y'ebasibyeko obuzzi bw'emisango ng'enjaga baginywa kyere n'okwenyigira mu bikolobero ebitali bimu ng'aboogerako gwe bambalira. Abatuuze basabye Gavumenti n'ababaka ba Palamenti obutayisa tteeka ery'okulima enjaga ekyere mu Uganda nti kijja kwongera okutabulatabula eggwanga\nMWETTANIRE EBIBIINA BY'OBWEGASSI - POOKINO\nBp. Kaggwa asiimye Museveni olwa kaweefube gw'ataddemu okulwanyisa Coronavirus\nLukululana ebadde etwala obuyambi egudde ku lw'e Masaka


Bukedde Online - Ekifo awaakutukidde dokita waakafiirawo abagagga abalala 3!!\nEmmotoka zitomereganye ku lw’e Masaka ne...\nNjagala aba poliisi balokoke - Gen. Kayihura...\nDR. JOSEPH Galiwango, eyasangiddwa ng’akutukidde mu kisenge ky’amaka g’azimba e Gobero mu disitulikiti y’e Wakiso, enfa ye eyongedde okutankanibwa.\nAmaka ga Dr. Galiwango (mu katono) agasangibwa e Ntinda.\nOmugenzi abadde n’amaka amakulu e Ntinda mu Kampala kyokka yabula okuva ku Mmande bwe yagavaamu mu ngeri ey’ekisaazisaazi ng’ategeezezza mukyala we nti agenze kugolola ku binywa (ekisassayizi) n’aleka n’essimu ye.\nOluvannyuma lw’ennaku ssatu nga bamunoonya, yazuuliddwa ku Lwokuna nga mufu, abakozi bwe baawulidde ekivundu ekiva mu kimu ku bisenge ebyabadde ebisibe.\nKati abehhanda ne mikwano gy’omugenzi beebuuza engeri gye yavuddemu mu maka ge amakulu e Ntinda, okutuuka okwesibira mu kimu ku bisenge by’amapya g’azimba e Gobero ng’abagakolako tebamulabye, sso nga kuliko ggeeti ennene esula ng’esibiddwa.\nBo abatuuze ku kyalo Gobero, eky’omu ggombolola y’e Kakiri ku lw’e Hoima, bawanuuza nti ekifo Dr. Galiwango w’azimba amaka galikwoleka si kya muzannyo nti kati ye mugagga owookusatu okufa mu ngeri etetegeerekeka.\nEverlyn Kyolaba Galiwango, agamba nti ye ne bba babadde baakadda okuva ebweru gye bamaze emyaka 50.\n“Baze yava awaka ku ssaawa nga 8:30 ez’olweggulo ku Mmande ng’atambuza bigere n’antegeeza nti agolola ku binywa.\nOlunaku lwaziba takomyewo kyokka ekyandeetera okwekanga kwe kuzuula ng’essimu ye ne ssente yabirese waka. Twamunoonya nga tetumulaba ekyatweraliikiriza ne tugenda ku poliisi y’e Ntinda ne tuggulawo omusango gw’okubula n’oluvannyuma ne tuteeka ebirango ku leediyo nga tumulanga.\nAbakungubazi nga bakuhhaanidde mu maka ga Galiwango e Gobero.\nWabula ku ssaawa nga 11:30 nga bukya ku Lwokuna omu ku bakozi abalabirira amaka gaffe e Gobero yankubidde ssimu n’antegeeza nga bwe baamuzudde mu kisenge ekimu ne mpunga.”\nOmulambo gwasangiddwa wansi nga kirabika okufa yali yava ku kitanda waggulu n’agwa okuliraana oluggi.\nMu kisenge mwasangiddwaamu ggiraasi bbiri n’akakebe k’omwenge gwa Tusker. Giraasi emu mwabaddemu omwenge nga poliisi yabitutte nga ebizibiti n’ebikwasa ab’oku ddwaaliro e Mulago.\nABAKOZI KYE BAGAMBA:\nJimmy Okello, omu ku balabirira amaka g’e Gobero, agamba nti; yasembayo okulaba Dr. Galiwangop ku Ssande n’amutegeeza nga ku Lwokubiri bwe baali baddaayo ne mukyala we ebweru era n’amukuutira okulabirira awaka n’obwegendereza.\n“Kyanneewuunyisizza ate muka Dokita okunkubira essimu ku Mmande ng’ambuuza oba bba nali mmulabyeko e Gobero. Geeti y’amaka gano ebeera nsibe obudde bwonna kyokka kyatwewuunyisizza okumusanga mu kimu ku bisenge ng’afudde! Tetumanyi bwe yayingiramu nga tetutegedde ne yeesibira mu kisenge.”\nDr. Galiwango ne mukyalawe Kyolaba.\nSSENTEBE WA GOBERO YEEWUUNYA:\nSsentebe wa Gobero, Eron Semate agamba nti omugenzi yamumanya mu 2015 bwe yagula ettaka eriweza yiika mukaaga n’atandika okuzimbako amaka n’okubasikira amasannyalaze agaali mmayiro ssatu okuva ku luguudo lw’e Hoima nga tayambiddwako muntu yenna. “Kyanneewuunyisizza omu ku batuuze bwe yakedde okunkubira essimu ng’ambikira Dr. Galiwango.\nNakoma kumulabako ku Ssande ne mukyala we bwe bajja okulambula n’okusasula abakozi baabwe ensimbi.” Dr. Collin Ssentongo, mukoddomi w’omugenzi agamba nti Dokita yabadde mulamu tteke era amawulire g’okufa gaamusanze atwala birango mu kkampuni ya Vision Group alange okubula kwe mu mpapula z’amawulire, leediyo ne ttivvi.\nABATUUZE B’E GOBERO BAWANUUZIZZA:\nBaagambye nti Dr. Galiwango okufa ekibwatukira tekyabeewunyisizza kubanga ekyalo kyabwe ‘si kyangu’.\nOyo waakusatu ku bagagga be kyakasala. Abatuuze abaagaanyi okubaatuukiriza amannya baamenyedde Bukedde abamu ku bagagga abafudde ekibwatukira; Annet Kushemererwa yali mutuuze\nAwaafiira abasawo ku mugga Mayanja waddaabirizibwa


FDC erabudde bammemba baayo ku by’okugenda mu kisinde kya ‘‘People power’’ ekikulemberwa omubaka Robert Kyagulanyi (Bobi Wine) okubawandako eddusu n’agamba nti bamala biseera kuba (People Power) ssi kibiina kya byabufuzi kiwandiise mu mateeka.\nSsemujju yagambye nti ku kapapula k'akalulu kujja kubaako mannya na bubonero bw'ebibiina ebiwandiise mu matteeka nga FDC era eby'ekisinde kya ‘'People power'' tebijja kubaako. Era Abali mu People Power bajja kuba ng'abeesimbyewo ku bwanamugina.\nN'awabula nti aba FDC abanaasalawo okugenda ne mu ‘'People power'' nayo babawandeko eddusu ba ddembe kyokka kiyinza obutabayamba kuba ssi kiwandiise mu matteeka ng'ekibiina ky'ebyobufuzi.\nSsemujju yabadde ayanukula bannamawulire abaamubuuzizza ku ky'abamu ku bammemba b'ekibiina kino abaasazeewo okugenda mu ‘'People power'' okubawandako eddusu.\nYagambye nti abeesimbyewo bakola obukodyo bungi okulaba nga bayitamu n'agamba nti ba ddembe n'okugenda mu ‘'People power'' nayo okubawandako eddusu kyokka bakimanye nti ebya ‘'People Power'' tebijja kuba ku kapapula ka kulonda.\nSsemujju yalumbye eyali minisita Mike Mukula olw'okugenda ng'alaga mu lwatu abantu b'ayita aba FDC ng'agamba nti baasaze eddiiro okugenda mu NRM ekitali kituufu . N'alumiriza nti Mukula akubisa obufulaano bwa FDC ne kaadi z'ekibiina kino ez'ebicupuli n'abikwasa abantu abatali ba FDC b'agenda alaga nti basaze eddiiro asobole okusanyusa bakama be.\nKyokka yagambye nti tebagenda kumwonoonerako biseera kuba bamumanyi ssi mwesimbu n'amulangira nti erinnya lye lyalabikirako ne mivuyo gy'ensimbi z'okulwanyisa akawuka ka Siriimu eza Global Fund.\nDC erabudde bammemba baayo abagenze mu ''People power''


GAVUMENTI emaze ekiseera ng’eteeka obuwumbi bwa ssente mu bantu ku mitendera egy’enjawulo okusobola okwekulaakulanya nga muno mw’otwalidde abalimi wabula ng’ezisinga zifudde.\nKino kiwalirizza minisita avunaanyizibwa ku by’obusuubuzi n’amakolero Amelia Ann Kyambadde okutandika okulondoola ensimbi ezisoba mu buwumbi 10 gavumenti ze yawa abalimi b’amajaani mu bitundu bya Kigezi ne Kannungu. Yalambudde aba disitulikiti y’e Kabale, Kisolo ne Ishingiro nga yasookedde ku kitebe kya disitulikiti y’e Kabale n’asisinkana abakulembeze ku mitendera egy’enjawulo.\nBano baamulombojjedde ebizibu bye bafunye mu kirime ky’amajaani omuli obutafuna ndokwa zimala okuva mu kitongole kya NAADs so nga bwe bagenda mu bakama baabwe babagamba nga bwe baagabira abalimi endokwa ezimala era bwe batalina kizibu kyonna. Ssentebe wa LC5 e Kabale, Patrick Besigye yategeezezza minisita nga bwe waliwo obukuusa obw’ekika ekyawaggulu mu kitongole kya NAADs ekirimba nga bwe kiwa abalimi endokwa z’amajaani kyokka nga teziriiwo.\nJames Musinguzi Garuga, akulira ekkolero lya caayi erya Kigezi Highland Tea Limited gavumenti mwe yateeka obuwumbi mwenda yategeezezza Kyambadde nti bannabyabufuzi be basinze okugootaanya enteekateeka y’omukulembeze w’eggwanga okubunyisa ekirime ky’amajaani mu kitundu kino.\nYagambye nti wadde ekkolero liwedde si lya kuggulwawo kuba tewali nnimiro za majaani zigenda kuliyimirizaawo so nga bali mu bwetaavu bw’amajaani. Minisita Kyambadde yabagumizza n’abasaba obutaggwaamu maanyi kuba ensonga zaabwe agenda kwogera ne banne bazuule eky’okuzikolera.\nYabagumizza nti, ekitongole kye kirina enteekateeka okukulaakulanya Bannayuganda naddala abalina obukolero obutono ssaako okulondoola ensimbi ezibaweebwa


Bukedde Online - Ensonga 10 eziremesa abavubuka okusalawo ku bawala b'okuwasa\nEnsonga 10 eziremesa abavubuka okusalawo ku bawala b'okuwasa\nOMUVUBUKA bw’akula, aba n’ekirooto ky’omuntu gw’aba ayagala okuwasa oba okufumbirwa.\nAbaagalana nga banywamu ka caayi\nKale bangi ate basanga akaseera akazibu okusalawo omuwala gw’aba alonze mu bangi okubeera naye mu butongole naddala nga bakyali mu bazadde baabwe.\nAbavubuka bangi baba batya okulaga abaagalwa baabwe eri bazadde baabwe oba abeηηanda zaabwe ate nga bbo abawala kino kye baba baagala era oluusi bakola ebintu bingi okusobozesa abalenzi bano okukkiriza babatwale mu butongole naye abalenzi ne bagaana.\nBw’owoliriza abavubuka bano, nabo baba n’ensonga zaabwe lwaki baba batya okusalawo era ezimu ku zo zezino wammanga.\n1 Aba akyayagala okubacanga: Emirundi mingi okufuna omuvubuka akooye okubeera mu kisaawe ky’okunoonya naye bamunoonye si kyangu naddala ku basajja kuba abamu batuuka n’okuva mu myaka gy’ekivubuka nga bakyayagala okubeera nga tasalawo ekitali ku bawala. Abawala bino babikoowa mangu ky’ova olaba nti ssinga afuna omuvubuka ng’akyayagala okubeera mu mbeera y’okukyaza, aba tasobola kusalawo oba kwewaayo.\n2 Abawala bakula ku misinde okusinga abalenzi: Mu butonde abawala bakula mangu bw’obageraageranya n’abalenzi ky’ova olaba singa omuvubuka akwana omuwala ng’amusingako katono ku myaka, asobola okugaana okumukakasa mu bantu ng’atya nti omuwala ayinza okukaddiwa n’abeera nga takyamusaana ate nga talina bwafunayo mulala.\n3 Alinayo omulala: Abamu okugaana okusalawo aba alinayo abawala oba omulala gw’ayagala okukakasa. Kale awo ne bw’omwesibako n’omukolera biki, aba tasobola kusalawo.\n4 Abamu abeera n’ebirala byatwala ng’ekikulu mu bulamu bwe: Abavubuka abamu aba asobola okukwana omuwala naye ng’ekyokubeera naye takitwala ng’ekikulu wabula ng’ayagala obeere muganzi we naye nga waliwo ebirala by’ateeka ku mwanjo. Eyinza okuba famire ye, emirimu gye era ng’akimanyi nti ne bwanaakutongoza, tajja kutuukiriza buvunaanyizibwa bwo. Era awo ky’aba alina okukola kugaana.\n5 Okutya n’okweraliikirira: Abavubuka abamu basobola okutongoza omuwala si lwakuba nti muyaaye oba takyagala naye olw’okutya mu mutima nti omukwano gwammwe guyinza obutawangaala ate nga tayagala kutongoza bantu bangi, asobola okugaana okukutongoza mu bangi.\n6 Obulumi bwe yayitamu mu mukwano:. Abamu baba baasooka ne babeera mu mukwano ne gugaana okutaambula obulungi ng’ate abawala abo baali babalaze mu butongole, kale olw’okutya okuddamu okubayiwa, asobola okufunayo omulala naye ng’agaana okumutongoza olw’obulumi bwe yasigaza ku mutima.\n7 Singa ku mikwano gye kuba tekuli y’akakasizza muwala: Olumu abavubuka bano singa babeera n’ebibinja naye nga tewali yali asazeewo, kiba kizibu omu ku bbo okukkiriza nti y’aba asooka okusalawo mu banne era nga tewali gwe beegomba, ky’ova olaba ng’omuvubuka singa abeera n’emikwano nga temuli yali atongozza muwala, kimubeerera kizibu okusalawo.\n8 Bw’aba ayagala kaboozi kyokka: Abavubuka abamu baagala abawala nga baagala kimu kyakwesanyusa nabo mu buliri kikome awo sosi kumutwala mu maka nga mukaziwe wadde nga kino omuwala bambi emirundi egyimu aba takimanyi era omulezni ekikka kino ne bw’omukolera ki okumusikiriza akutongoze kuba ayagala kazanyo kyokka. 9 Singa aba takwagala mu mutima: Abamu asobola okubeera n’omuwala era n’amulaga nti amwagala n’amulaga ne mu bantu be naye n’agaana okumutongoza kuba aba si gw’aba ayagala mu mutima.\n10 Okubeerawo ng’omukaka okukukakasa oba okusalawo: Kituufu omuwala okwogera ky’ayagala eri omulenzi naye, omuwala ayitiriza okwesiba ku mulenzi oba okumukaka amutongoze amwawule mu balala, omulenzi asobola okumwetamwa ne bw’aba nga yandikikoze.\nKansala Naluyima Rebecca agamba nti emirundi egimu wadde abawala beetaaga okubatongoza naye si kirungi kukipapira kuba emikisa gy’okutomera giba mingi. Kyandibadde kirungi n’olinda omulenzi gw’oba oyagala n’akikugamba kuba olumu bw’oba ggwe omukase, bw’aba takwekengedde, asobola okukujooga ng’alaba ng’eyakuyamba.


Abazadde, Muyambe Abaana Bammwe Okuzimba Okukkiriza Kwabwe | Ogw’Okusoma\n“Abalenzi n’abawala . . . ka batendereze erinnya lya Yakuwa.”—ZAB. 148:12, 13.\nENNYIMBA: 88, 115\nLwaki kikulu okumanya obulungi abaana bo?\nOyinza otya okukozesa obulungi ebyokulabirako ng’oyigiriza?\nLwaki kikulu okuba n’okukkiriza okunywevu, okuba omugumiikiriza, n’okusaba Yakuwa?\n1, 2. (a) Kusoomooza ki abazadde kwe boolekagana nakwo, era kiki ekiyinza okubayamba? (b) Bintu ki ebina bye tugenda okulaba mu kitundu kino?\nOMWAMI omu ne mukyala we ababeera mu Bufalansa baagamba nti: “Tukkiririza mu Yakuwa naye ekyo tekitegeeza nti n’abaana baffe bamukkiririzaamu. Okukkiriza tekusikirwa. Abaana baffe bagenda bakufuna mpolampola.” Ow’oluganda omu abeera mu Australia yagamba nti: “Ekimu ku bintu ebisingayo okusoomooza abazadde kwe kuyamba abaana baabwe okuba n’okukkiriza. Abazadde kiyinza okubeetaagisa okukozesa enkola ezitali zimu okuyamba abaana baabwe okwagala Yakuwa. Oyinza okulowooza nti ozzeemu bulungi ekibuuzo omwana wo ky’akubuuzizza, kyokka ate ogenda okulaba ng’addamu akubuuza ekibuuzo kye kimu! Ebyo by’oddamu mu bibuuzo omwana wo by’aba akubuuzizza biyinza okumumatiza leero, kyokka ate enkeera n’awulira nti akyayagala okweyongera okumunnyonnyola. Kiyinza okukwetaagisa okuddamu okumunnyonnyola ebintu ebimu by’oba wamala edda okumunnyonnyola.”\n2 Bw’oba oli muzadde, oluusi owulira ng’obuvunaanyizibwa obw’okuyamba abaana bo okuba n’okukkiriza okunywevu bukusukkiriddeko? Kyo kituufu nti ku lwaffe tetusobola kutuukiriza buvunaanyizibwa obwo. (Yer. 10:23) Naye tusobola okubutuukiriza bwe twesiga Yakuwa okutuwa obulagirizi. Ka tulabe ebintu bina ebisobola okukuyamba okuzimba okukkiriza kw’abaana bo: (1) Okubamanya obulungi. (2) Okubayigiriza okuviira ddala ku mutima. (3) Okukozesa ebyokulabirako. (4) Okuba omugumiikiriza n’okunyiikirira okusaba.\nMANYA BULUNGI ABAANA BO\n3. Abazadde bayinza batya okukoppa Yesu nga bayigiriza abaana baabwe?\n3 Yesu yabuuzanga abagoberezi be ebyo bye baali bakkiririzaamu. (Mat. 16:13-15) Naawe osobola okumukoppa. Osobola okubuuza abaana bo ebyo bye bakkiririzaamu ng’onyumya nabo mu biseera byammwe eby’eddembe. Oyinza okubabuuza ebintu bye babuusabuusa oba bye bawulira nti tebeekakasa. Olw’oluganda omu ow’emyaka 15 abeera mu Australia yagamba nti: “Taata atera okunyumya nange ebikwata ku nzikiriza yaffe era annyamba okufumiitiriza ku bintu ebitali bimu. Ambuuza nti: ‘Bayibuli egamba ki?’ ‘Ekyo ky’egamba okikkiriza?’ ‘Lwaki okikkiriza?’ Aba ayagala nziremu mu bigamba byange. Bwe ŋŋenze nkula, nnyongedde okugaziya ku ngeri gye nziramu ebibuuzo ebimbuuzibwa.”\n4. Lwaki abazadde basaanidde okutwala ebibuuzo abaana baabwe bye babuuza nga bikulu? Waayo ekyokulabirako.\n4 Omwana wo bw’aba ng’alina ekintu okuva mu Bayibuli ky’abuusabuusa tomukambuwalira. Beera mugumiikiriza era muyambe okufumiitiriza ku kintu ekyo. Taata omu agamba nti: “Ebibuuzo omwana wo by’akubuuza bitwale nga bikulu. Era omwana wo ne bw’akubuuza ekibuuzo ekikunyiiza oba ekitakwanguyira kuddamu, tokibuusa maaso.” Omwana wo bw’akubuuza ebibuuzo kitwale nti assaayo omwoyo ku by’ayiga era nti ayagala okubitegeera. Yesu bwe yali nga wa myaka 12 gyokka yabuuza ebibuuzo ebikulu. (Soma Lukka 2:46.) Omwana ow’emyaka 15 abeera mu Denmark yagamba nti: “Bwe nnagamba bazadde bange nti nnalimu okubuusabuusa obanga ddala eddiini yaffe ye ntuufu, baasigala bakkakkamu wadde ng’ekyo kiyinza okuba nga kyabeeraliikirizaamuko. Baddamu ebibuuzo bange byonna nga bakozesa Bayibuli.”\n5. Wadde ng’abaana bayinza okulabika ng’abalina okukkiriza, kiki abazadde kye basaanidde okukola?\n5 Fuba okumanya ebyo abaana bo bye balowooza, enneewulira zaabwe, n’ebibeeraliikiriza. Tolowooza nti abaana bo balina okukkiriza olw’okuba bajja mu nkuŋŋaana era olw’okuba bagenda naawe okubuulira. Buli lunaku yogerako n’abaana bo ku bintu eby’omwoyo. Sabira wamu n’abaana bo era basabire. Gezaako okumanya ebintu ebigezesa okukkiriza kwabwe era obayambe.\nYIGIRIZA ABAANA BO OKUVIIRA DDALA KU MUTIMA\n6. Amazima agali mu Bayibuli bwe gatuuka ku mitima gy’abazadde, kibayamba kitya okuba abayigiriza abalungi?\n6 Yesu bwe yali ayigiriza yatuukanga ku mitima gy’abantu kubanga yali ayagala nnyo Yakuwa, Ekigambo kya Katonda, n’abantu be yali ayigiriza. (Luk. 24:32; Yok. 7:46) Mu ngeri y’emu, okwagala kujja kuyamba abazadde okutuuka ku mitima gy’abaana baabwe. (Soma Ekyamateeka 6:5-8; Lukka 6:45.) N’olwekyo abazadde mufube okwesomesa Bayibuli awamu n’ebitabo byaffe. Mwetegereze obutonde era mufube okusoma ebitundu ebikwata ku bitonde ebifulumira mu bitabo byaffe. (Mat. 6:26, 28) Bwe mukola mutyo, mujja kweyongera okufuna okumanya, mujja kweyongera okwagala Yakuwa, era kijja kubayamba okuyigiriza obulungi abaana bammwe.—Luk. 6:40.\n7, 8. Omuzadde bw’ayiga ekintu kyonna ekikwata ku Yakuwa, kiki ky’asaanidde okukola? Waayo ekyokulabirako.\n7 Bw’oyiga ekintu kyonna ekikwata ku Yakuwa, kibuulireko ab’omu maka go. Ekyo kikole ekiseera kyonna, so si olwo lwokka lwe muba nga mweteekerateekera enkuŋŋaana oba nga muli mu kusinza kw’amaka. Ebintu eby’omwoyo bisaanidde okuba ekitundu ky’emboozi zammwe ze munyumya bulijjo. Ow’oluganda ne mukyala we ababeera mu Amerika batera okunyumya ebikwata ku Yakuwa nga balina ekitonde kye balabye ekibasanyusizza oba nga baliko kye balya. Abazadde abamu baagamba nti: “Tutera okujjukiza abaana baffe engeri okwagala kwa Yakuwa gye kweyolekera mu bintu by’atuwa.” Omwami n’omukyala ababeera mu South Africa bwe baba mu nnimiro ne bawala baabwe ababiri, batera okwogera ku mirimu gya Yakuwa egyewuunyisa, gamba ng’engeri ensigo gye zimeramu n’engeri ebimera gye bikulamu. Bagamba nti: “Tufuba okuyamba abaana baffe okukiraba nti obulamu bwa muwendo era kyamagero.”\n8 Taata omu bwe yagenda ne mutabani we ow’emyaka ekkumi mu kifo awakuumirwa ebintu eby’edda, yakozesa akakisa ako okuyamba mutabani we okunyweza okukkiriza kwe mu Katonda n’okwongera okusiima obutonde. Taata oyo agamba nti: “Twalaba ebiramu eby’edda ennyo eby’omu nnyanja ebiyitibwa ammonoid ne trilobite ebitakyaliwo kati. Kyatwewuunyisa nnyo okukiraba nti ebiramu ebyo byali birabika bulungi nnyo era nga byakula mu ngeri eyeewuunyisa. Abo abagamba nti ebintu byajjawo byokka bagamba nti ebiramu ebyasooka enkula yaabyo yali teyeewuunyisa naye nti bwe byagenda bifuukafuuka byavaamu ebiramu ebyakula mu ngeri eyewuunyisa. Kati olwo lwaki ebiramu ebyo bye twalaba ebyaliwo edda ennyo byakula mu ngeri eyeewuunyisa? Ekyo kyandaga nti ebiramu tebyajjawo byokka, era ekyo nnakibuulirako mutabani wange.”\nKOZESA EBYOKULABIRAKO EBITUUKIRAWO\n9. Lwaki kirungi okukozesa ebyokulabirako, era maama omu yakozesa atya ekyokulabirako?\n9 Yesu yateranga okukozesa ebyokulabirako ebireetera omuntu okufumiitiriza, ebituuka ku mutima, era ebiyamba omuntu okujjukira ensonga enkulu. (Mat. 13:34, 35) Abazadde bwe bakozesa ebyokulabirako nga bayigiriza abaana baabwe, kiyamba abaana baabwe okukozesa obusobozi bwabwe obw’okulowooza. Ng’ekyokulabirako, maama omu mu Japan yalina batabani be babiri, omu nga wa myaka munaana ate omulala nga wa myaka kkumi. Yayagala okubayamba okukiraba nti Yakuwa yafaayo nnyo ng’ateeka emikka egitali gimu ku nsi. Ekyo okusobola okukikola, yawa batabani be abo amata, sukaali, ne kaawa buli omu amutabulire ekikopo kya caayi. Maama oyo agamba nti: “Buli omu ku bo yeegendereza nnyo ng’atabula caayi. Bwe nnababuuza ensonga lwaki baafuba okuba abeegendereza, baŋŋamba nti baali baagala okutabula caayi mu ngeri yennyini gye njagala. Nnabagamba nti bw’atyo ne Katonda bwe yafaayo ennyo ng’ateeka emikka egitali gimu ku nsi. Yatabula emikka egyo mu kigero ekituufu ekitusobozesa okuba abalamu.” Ekyokulabirako ekyo kyali kituukirawo ku myaka gy’abaana abo era kyabayamba okutegeera obulungi ensonga eyo mu kifo kye yandibadde agibabuulira obubuulizi. Abaana abo ensonga eyo tebaagyerabira!\nKozesa ebyokulabirako ebyangu okuyamba abaana bo okukkiriza nti Katonda gy’ali (Laba akatundu 10)\n10, 11. (a) Kyakulabirako ki ky’oyinza okukozesa okuyamba omwana wo okukkiriza nti Katonda gyali? (Laba ekifaananyi ku lupapula 28.) (b) Byakulabirako ki by’otera okukozesa okuyamba abaana bo?\n10 Kyakulabirako ki ky’oyinza okukozesa okuyamba omwana wo okukiraba nti waliyo Omutonzi? Oyinza okusalawo okufumba n’omwana wo keeki ng’ogoberera obulagirizi obuli mu kitabo obulaga engeri y’okutabulamu ebirungo. Muyambe okukiraba nti kikulu okugoberera obulagirizi obwo. Oluvannyuma kwasa omwana wo ekibala, gamba nga apo era omubuuze nti: “Okimanyi nti waliwo obulagirizi obwagobererwa, ebirungo eby’enjawulo ne byegatta wamu okusobola okuvaamu apo eno?” Oluvannyuma apo gisalemu omukwase ensigo yaayo. Oyinza okugamba omwana wo nti obulagirizi obukwata ku ngeri ebirungo bya apo gye birina okugattibwamu busangibwa mu nsigo eyo, era obulagirizi obwo bwa kika kya waggulu nnyo okusinga obwo obuba mu bitabo ebiwandiikibwa abantu. Oyinza okumubuuza: “Bwe kiba nti waliwo eyawandiika obulagirizi bwe tugoberera nga tukola keeki, kati olwo ani yawandiika obulagirizi mu nsigo ya apo?” Omwana bw’aba omukulu ekimala, oyinza okumugamba nti obulagirizi obukwata ku nkula y’ekibala kya apo era n’omuti gwa apo gwonna bwawandiikibwa mu Ndagabutonde (DNA). Ate era muyinza n’okulaba ebifaananyi ebiri ku lupapula 10 okutuuka ku lupapula 20 mu brocuwa The Origin of Life—Five Questions Worth Asking.\n11 Abazadde bangi bakozesa ekitundu ekifulumira mu Zuukuka! ekirina omutwe “Kyajjawo Kyokka?” okukubaganya ebirowoozo n’abaana baabwe. Oba oluusi bakozesa ekitundu ekyo okuyigiriza abaana baabwe ensonga enkulu ezikirimu mu ngeri ennyangu. Ng’ekyokulabirako, omwami omu ne mukyala we ababeera mu Denmark baageraageranya ennyonyi ku binyonyi. Baagamba abaana baabwe nti: “Ennyonyi zifaanana ng’ebinyonyi. Naye ennyonyi zisobola okubiika amagi ne zaalula ennyonyi ento? Ebinyonyi byetaaga ebisaawe kwe birina okugwa? Era eddoboozi ly’ennyonyi n’ery’ebinyonyi, liruwa erisinga obulungi? Kati olwo ani asinga amagezi; eyakola ennyonyi oba eyatonda ebinyonyi?” Okukozesa ebyokulabirako ng’ebyo n’ebibuuzo ebituukirawo kiyamba abaana okukulaakulanya “obusobozi bw’okulowooza,” era kibayamba okukkiriza nti Katonda gyali.—Nge. 2:10-12.\n12. Ebyokulabirako biyinza bitya okuyamba omwana wo okukkiririza mu Bayibuli?\n12 Ebyokulabirako ebituukirawo era bisobola okuyamba omwana wo okukkiririza mu Bayibuli. Ng’ekyokulabirako, lowooza ku ebyo ebiri mu Yobu 26:7. (Soma.) Oyinza otya okuyamba omwana wo okukiraba nti ekyawandiikibwa ekyo kyaluŋŋamizibwa? Mu kifo ky’okumugamba obugambi nti kyaluŋŋamizibwa, muyambe okukozesa obusobozi bwe obw’okulowooza. Omwana wo mutegeeze nti mu kiseera kya Yobu, waali tewabangawoko muntu yali aleese bukakafu bulaga nti ensi eri mu bbanga jjereere, kubanga mu kiseera ekyo tewaaliwo byuma bikozesebwa kulaba bintu ebiri mu bwengula. Abantu baali bakimanyi nti ebintu byonna, gamba ng’omupiira oba ejjinja, bibaako kwe bitudde oba ekibiwaniridde. N’olwekyo abantu b’omu kiseera kya Yobu tekiyinza kuba nga kyabanguyira okukkiriza nti ensi terina kigiwaniridde. Kyokka oluvannyuma kyazuulibwa nti ekyo Bayibuli ky’egamba kituufu. Ekyo kiyinza okuyamba omwana wo okukiraba nti wadde nga Bayibuli yawandiikibwa dda nnyo, byonna by’eyogera bituufu kubanga yava eri Yakuwa.—Nek. 9:6.\nLAGA EMIGANYULO EGIRI MU KUKOLERA KU MISINGI GYA BAYIBULI\n13, 14. Abazadde bayinza batya okuyamba abaana baabwe okukiraba nti kya muganyulo okukolera ku misingi egiri mu Bayibuli?\n13 Ate era kikulu okuyamba abaana bo okulaba emiganyulo egiri mu kukolera ku misingi gya Bayibuli. (Soma Zabbuli 1:1-3.) Kino oyinza okukikola mu ngeri ezitali zimu. Ng’ekyokulabirako, oyinza okugamba abaana bo okukuba akafaananyi nga bagenda okubeera ku kizinga ekitaliiko bantu era nga balina okulonda abantu abawerako be baagala okubeera nabo ku kizinga ekyo. Awo oyinza okubabuuza nti: “Bantu ba ngeri ki be mwandironze okubeera nabo, musobole okubeera mu mirembe ku kizinga ekyo?” Oluvannyuma oyinza okwogera nabo ku ebyo ebiri mu Abaggalatiya 5:19-23.\n14 Ekyo kiyinza okuyamba abaana bo okuyiga ebintu bibiri ebikulu. Ekisooka, okukolera ku misingi egiri mu Kigambo kya Katonda kireetawo emirembe egya nnamaddala n’obumu. Eky’okubiri, ebyo Yakuwa by’atuyigiriza bituteekateeka okubeera mu nsi empya egenda okujja. (Is. 54:13; Yok. 17:3) Osobola okukkaatiriza ensonga ezo ng’okozesa ekyokulabirako okuva mu bitabo byaffe. Oyinza okukiggya mu kitundu ekirina omutwe “Bayibuli Ekyusa Obulamu bw’Abantu,” ekifulumira mu Omunaala gw’Omukuumi. Oba bwe kiba nti mu kibiina kyammwe mulimu omuntu eyakola enkyukakyuka ez’amaanyi mu bulamu bwe, muyinza okumuyita n’ababuulira ku ngeri Bayibuli gy’emuyambyemu. Ebyokulabirako ng’ebyo bisobola okuyamba abaana bammwe okukiraba nti kya muganyulo okukolera ku misingi gya Bayibuli!—Beb. 4:12.\n15. Kiruubirirwa ki ekikulu ky’olina okuba nakyo ng’oyigiriza abaana bo?\n15 N’olwekyo, bw’oba oyigiriza abaana bo, lowooza ku byokulabirako ebisobola okubayamba okukozesa obusobozi bwabwe obw’okulowooza. Era bwe bagenda bakula, lowooza ku bintu ebitali bimu by’oyinza okukola okubayamba okwagala okuyiga ebikwata ku Yakuwa n’okumusemberera. Taata omu yagamba nti: “Tokoowanga kulowooza ku ngeri empya gy’oyinza okuyigirizaamu abaana bo ensonga ezitali zimu, nga mw’otwalidde n’ezo ze wali obayigirizzaako.”\nBA N’OKUKKIRIZA, BA MUGUMIIKIRIZA, ERA SABANGA YAKUWA\n16. Lwaki abazadde balina okuba abagumiikiriza nga bayigiriza abaana baabwe? Waayo ekyokulabirako.\n16 Omwoyo gwa Katonda gusobola okuyamba abaana bo okuba n’okukkiriza okunywevu. (Bag. 5:22, 23) Okufaananako ekibala, okukkiriza nakwo kutwala ekiseera okusobola okukula. N’olwekyo weetaaga okuba omugumiikiriza ng’oyigiriza abaana bo. Taata omu alina abaana ababiri abeera mu Japan yagamba nti: “Nze ne mukyala wange abaana baffe twabawanga obudde obumala. Okuviira ddala nga bakyali bato, nnabayigirizanga Bayibuli okumala eddakiika 15 buli lunaku, okuggyako ku nnaku ez’enkuŋŋaana. Eddakiika ezo tezaatukaluubirizanga era nabo tezaabakaluubirizanga.” Omulabirizi omu akyalira ebibiina yagamba nti: “Bwe nnali mu myaka egy’obutiini, nnalina ebibuuzo bingi bye nnali nneebuuza. Ekiseera bwe kyagenda kiyitawo, bingi ku bibuuzo ebyo byaddibwamu mu nkuŋŋaana, mu kusoma kw’amaka, oba nga nneesomesa. N’olwekyo kikulu abazadde obutakoowa kuyigiriza baana baabwe.”\nOkusobola okuba omuyigiriza omulungi, Ekigambo kya Katonda kirina okusooka okubeera ku mutima gwo (Laba akatundu 17)\n17. Lwaki kikulu abazadde okuteerawo abaana baabwe ekyokulabirako ekirungi, era ekyo abazadde abamu bakikoze batya?\n17 Ate era kikulu abazadde okuteerawo abaana baabwe ekyokulabirako ekirungi mu kwoleka okukkiriza. Abaana bammwe beetegereza ebyo bye mukola era birina kinene kye bibakolako. N’olwekyo, abazadde mweyongere okunyweza okukkiriza kwammwe. Abaana bammwe ka bakirabe nti Yakuwa wa ddala gye muli. Ow’oluganda omu ne mukyala we ababeera mu Bermuda bwe bafuna ebizibu, basaba Yakuwa nga bali wamu n’abaana baabwe ne bamusaba abawe obulagirizi, era bakubiriza n’abaana baabwe kinnoomu okusaba. Bagamba nti: “Tukubiriza ne muwala waffe omukulu okwesiga Yakuwa, okubuulira n’obunyiikivu, n’obuteeraliikirira kisukkiridde. Muwala waffe bw’alaba ebirungi ebivaamu, akimanya nti Yakuwa atuyamba. Kino kimuyambye nnyo okunyweza okukkiriza kwe n’okwesiga Ekigambo kya Katonda.”\n18. Kintu ki abazadde kye basaanidde okumanya?\n18 Abazadde musaanidde okukijjukira nti temusobola kukaka baana bammwe kuba na kukkiriza. Mmwe musiga era ne mufukirira, naye Katonda y’akuza. (1 Kol. 3:6) N’olwekyo musabe Yakuwa abawe omwoyo gwe omutukuvu era mufube okuyigiriza abaana bammwe. Bwe munaakola bwe mutyo, Yakuwa ajja kubawa emikisa.—Bef. 6:4.


Bukedde Online - Abadde akulira Poliisi ya CPS agobeddwa mu office.\nAbakukusa enjaga okugitwala mu Amerika basinziira...\nBri.Kasirye Ggwanga asiibuddwa n'aweebwa...\nAbadde akulira Poliisi ya CPS Ronald Mugabi agobeddwa mu office\nABADDE akulira poliisi ya CPS Ronald Mugabi agiddwa mu ofiisi n’asindikibwa mu kitongoleekinoonyereza ku misango gya poliisi ekya Professional Standards Unit (PSU) basobole okumunoonyerezaako kun kola ye mirimu gye.\nKino kididridde Mugabi ali ku ddaala lya Assistant Superintendent of Police okukulemberamu basirikale banne ne bagenda ku Nasser Road ku Lwokutaano nebakwata ebitabo bya Manifesto ebyali bikubibwa oluvannyuma lwokutegeezebwa nti birimu obubaka obuvumirira Gavumenti.\nWabula aba FDC bavuddeyo ne batuukirira omuduumuzi wa poliisi Gen Kale Kayihura nga b’emulugunya nti ebitabo poliisi byeyagala okutwala bwebiri Manifesto zaabwe ze baagala okugabira abantu nga tezirina. Buzibu bwonna.\nOluvannyuma lwa ba FDC okwemulugunya Gen Kayihura yalagidde Mugabi ssaako n’akulira abakessi (Crime Intelligence) Moses Lukonge akwatibwe era ekitongole kya PSU kimunoonyerezeeko olw’okukola ensobi mukukola emirimu n’obutasooka kwe tegereza ebiki ebyabadde bikolebwa ne baggalirwa.\nGuno gwemulundi ogw’okubiri nga Mugabi afuna ebizibu ng’ali ku mirimu ng’okwasooka yavunaanwa okukuba abantu abasasi omu n’afa bwe yali OC wa poliisi ye Kireka mu 2014 nga abadde yakafuulibwa OC Station emyezi etaano egiyise.\nOluvannyuma olwokugoba Mugabi mu ofiisi Omuduumuzi wa poliisi mu Kampala n’emirirwano Abaasi Byakagaba yasaeewo okukola enkyukakyuka mwe yalondedde ASP Gerald Atuhaire abadde akulira ebikwekweeto ku poliisi e Katwe n’afuulibwa Oc Station wa CPS okudda mu bigere bya Mugabi .


Talk:Luganda - Wikipedia\nebirungi ebiri mukusomaItalic text okusoma kintu kilungi nnyo eri omuntu wadde nga abamu tebakitwala nga kikulu.omnuntu asomye munsi eno uganda aweebwa ekitiibwa era ne biseera bye ebyo mumaaso bibeera bitangaavu. okusoma kintukirungi nnyo eri omwana omuw\n1 OMWEGAYIRIZI YANI?\n2 OMUTIMA OGW’OMWEGAYIRIZI ( OMWEGAYIRIZI )\n3 OMUGASO GW’OMWEGAYIRIZI ( OMWEGAYIRIZI )\n4 OBULAMU BW’OMWEGAYIRIZI\n5 EBIRABO BY’OMWEGAYIRIZI\n6 ABEGAYIRIZI MU BAIBULI\n7 EBIKA BYA BEGAYIRIZI\n8 OMWEGAYIRIZI BYATEKEDDWA OKUKOLA\nOMWEGAYIRIZI YANI?[edit source]\nOBUWEREZA BW’OKWEGAYIRIRA Omwegayirizi ye muntu yenna Katonda gwe yalonda okuyimirira mu kituli ku lw’abantu abalala okwenenya ekibi ekikolebwa mu masekkati gabwe, n’okwegayirira kwe bintu ebyo abantu bye bagala Katonda abakolere. [ Ezekiel 22:30, Isaiah 59:16 ] Omwegayirizi ayawukana ku mulokole oba omu’Kristayo owa bulijjo. Omwegayirizi afukibwaako amafuta agenjawulo agawanirira obulamu bwe kkanisa nga mwotwalidde n’abasumba, ba nnabbi, abatume, abasomesa ba baibuli n’ababulizi be njiri. [ John 15:13] Tewali alina kwagala Kunene okusinga kuno omuntu okuwayo obulamu bwe olwa mikwano gye. Katonda akuteeka ko okwagala kuno mu ngeri ey’amafuta. Omwegayirizi akolera mu kwagala okutali kwa bulijjo nebatuuka n’okugamba nti “Gwe okikola otya?” Olina OMUTIMA OGW’OMWEGAYIRIZI? Amannya agange nze Kenneth Kizito nga ndi Mwegayirizi. Nsaba onkubireko ku ssimu ku +256752076796 oba +256787846995 omanye bwolina okwenenya n’okwegayirira.\nOMUTIMA OGW’OMWEGAYIRIZI ( OMWEGAYIRIZI )[edit source]\n•\tAlina omutima omusaasizi; okusaasira kujaguliza ku musango. Okusala omusango kwe kukozesa ekikolwa eky’okusaasira awandibadde wakozesebwa okujooga, effutwa oba obutayagaliza. [James 2:13] •\tObwetowaze n’obukakkamu mu kuwereza eri abantu babeera akutumyemu. [Mathew 23:11] Naye mu mwe abasing obukuli anaabanga muwereza wa mwe. NOTE; Ow’oluganda nkwegayiridde tewegaana mutima gwa Katonda gwe yakuwa kuba gujjudde amafuta. Katonda yagamba Samwiri nti “Ndabye omusajja alina omutima ng’ogwange.” Amannya gange nze Kenneth Kizito nga ndi Mwegayirizi. Nsaba onkubireko ku ssimu ku +256752076796 oba +256787846995 otegeere OMUGASO GW’OMWEGAYIRIZI\nOMUGASO GW’OMWEGAYIRIZI ( OMWEGAYIRIZI )[edit source]\n•\tOkwesaddaka – wewayo newelekereza ebibyo n’okolera abalala. Wakiri ebibyo byogobako bifa naye ebyabalala ne biyitamu. Okugeza [a] Musa yatuuka okugamba Mukama ebigambo bino; “Naye kaakano, bwonosonyiwa ekyonoono kyabwe; naye bwo’tobasonyiwe, ONSANGULE NZE, nkwegayiridde mu kitabo kyo kye wawandiika. [Exodus 32:32] [b] Kabaka Daudi agamba Mukama nti “….ai Mukama Katonda wange omukono gwo gube kunze ne ku nnyumba ya kitange.”[1Chron.21:17] •\tOkukuuma n’okwekuuma ekigambo kya Katonda n’obuvumu era n’obumalirivu. [Hebrews 4:16] Kola nga Katonda bw’ayogera era bw’akulagira so ssi nga enkola yabayivu bweri. Tosanyusa bo buulira kigambo naye yogera nga Katonda bwakikutadde ku mutima. •\tBeera omukozi wobwa nnakyewa nga mu kyokola tosuubira ku kusasula naye nga olindirira empeera okuva eri Mukama Katonda. NOTE: Akamwa k’omwegayirizi kalian kuberako ssaasira sonyiwa buli kaseera. Oba oli mu kinaabiro onaaba, oba oyoza ngoye, oba ofumba mmere njagala oyogere nga ebigambo bino wamanga buli ddakiika; “Yesu Kristo nsaba otusaasire otusonyiwe olw’obutali butukirivu bwaffe.” Amannya gange nze Kenneth Kizito nga ndi Mwegayirizi. Nsaba onkubireko ku ssimu ku +256752076796 oba +256787846995 otegeere OBULAMU BW’OMWEGAYIRIZI\nOBULAMU BW’OMWEGAYIRIZI[edit source]\n•\tKatonda ateeka Omugugu ku bulamu bwo nga omugugu ogwo kye kigambo kye eri abantu be oba omuntu gwa ba akutumyeko okumwenenyerezaako oba okwegayirira ku lw’ekyetaago kyaba alina. [Mathew 11:29 ne 30] Mwetikke ekikoligo kyange…….vs30- Kubanga ekikoligo kyange ssi kizibu, N’OMUGUGU GWANGE MWANGU. Ekyo kye kigambo ekikujjira ne kikuteganya n’obulwa emirembe ppaka nga okoze kye kiragira. •\tTokola kintu nga bwolowooza oba nga bwe kikolebwa bulijjo wabula okola ebintu nga Omwoyo Omutukuvu bwalungamya obulamu. Okukkiriza kwo kutekebwa mu kugezesebwa osobole okulinnya ku ddaala eriddako. Abantu abakwetoolodde balabira ku KUKKIRIZA kwolina nabo ne banywera mu Katonda. Nabwekityo kikugwanira okusaba essaala eno nti “Yesu Kristo okwagala kwo n’ebisuubizo byo bibeere okufumitiriza kw’omutima gwange bulijjo – Amiina.” Okwagala kwa Katonda kujja kkukozesa ebitakirizika mu maaso g’abantu. •\tOmwegayirizi tatekeddwa kukola mirimu gireeta sente nga abantu babulijjo n’abalokole gyebakola nga biziness ze midaala, oba mirimu gya w’office. Oli MWAWULE eri Katonda okukola emirimu gye so ssi ejiijo gyoyagala kubanga gino gitwala obudde bunji n’omala ebiseera nga omutima gwo gutegana mu bintu ebitagasa. Ffe abegayirizi bwetuzukuka tunaaba olumala nga tukwata EKTABO EKITUKUVU nga tusoma nyiriri era nga bwe tusaba nokwegayirira. Oyera oluggya, ofumba emmere, ogenda mu katale okugula ebintu naye tewenyigira mu mirimu egikukooya, tewenyigira mu mirimu egikumalira ebiseera negitwala obwongo bwo n’endowooza yo. •\tOmwoyo wo alina kubeera mu Katonda essawa zonna ez’olunaku. Tolina kulaba oba kuwulira bintu oba mboozi ezijja omwoyo mu kuberawo kwa Mukama Katonda. Nyweza Omwoyo Omutukuvu ku lusegere lwo obe ng’owuliza ekigambo kye. Jjukira nti ne Sitaani asobola okwefuula Malaika ow’ekitangala nakuletera ekigambo ekyefananyiriza okuva ewa Katonda songa bulimba. •\tEbiseera ebisinga Omwegayirizi yesanga nga yetoloddwa abantu abali mu bwetaavu okugeza; abalwadde, abalema, abakadde ba jjajja. Amafuta golina ku bulamu bwo n’omutima Katonda gwa kuwadde bisikiriza abantu be kikula kino mu bulamu bwo kubanga y’entekateeka ya Katonda eri obulamu bwo okuwereza abantu be. •\tOmwegayirizi akolerawo ekigambo ekiba kimutumiddwa Katonda. Nga Yeremiya bwayogera nti ekigambo kya Katonda muliro, kimwokya mu ndaye tasobola ku kyebeera wabula okukifulumya. Towa bbanga Sitaani ayinza okukikubbako oba n’akugamba nti tokikola kati ogira olindako…….hhhmm ow’oluganda tokiwa ndowooza yakubiri, buuza Omwoyo Omutukuvu engeri gy’oba okola ekigambo kya Katonda naye anakuyamba. •\tEntalo ez’omwoyo kitundu ku bulamu bw’omwegayirizi. Omwegayirizi alina okumanya entalo abantu ze balwaana. Olina okumanya EKITAMBO kye ki, EKIKOLIMO kye ki, OBULOGO bwe buki? Kubanga bino biri ku bantu Katonda bayagala oyambe. •\tAbantu babulijjo balaba abegayirizi nga abasazi be misango, abakambwe, abatagumikiriza, abamalala mbu bamanyi nnyo naye ekyo kyoli mu Katonda. Tokola era teweyisa nga ensi bweyagala. Tewetowaza eri omwana w’omuntu wabula wetoowaze eri ekigambo kya Katonda. •\tOkusiiba kitundu kubulamu bw’omwegayirizi. Mu kusiiba mwetufuna amaanyi, amafuta, ekisa okukola ebyo Katonda bya tutuma okukola. Obulamu bwo bujjuze okusiiba okuva January ppaka December oba mu wiiki siiba ennaku ttaano oba mukaaga okusinziira nga Omwoyo Omutukuvu bwakulungumya. Okusiiba kukuletera okugenda ebuziba ne Katonda n’okufuna amaanyi okukuwanguza entalo z’olwana. Amannya gange nze Kenneth Kizito nga ndi Mwegayirizi. Nsaba onkubireko ku ssimu ku +256752076796 oba +256787846995 okutegeera EBIRABO BY’OMWEGAYIRIZI.\nEBIRABO BY’OMWEGAYIRIZI[edit source]\n•\tOmwegayirizi alina ebirabo nga bwebilambikiddwa mu KITABO EKITUKUVU. Ebirabo biri mwenda naye buli omu aweebwa nga Katonda bw’asiima. [1 Cor. 12:1ff] Nabwekityo abegayirizi balina ebirabo okusinzira ku mirimu Katonda gy’eyakutekera tekera okukola. Olina ekirabo eky’okukkiriza, ekirabo ekyokuwonya, nebirala nga bwobisoma mu nyiriri. Oyinza okuba nga ku mwenda olinako bisatu, oba bina oba bitaano tomanya naye nkusaba osabe Omwoyo Omutukuvu wezuule omanye nga bwosobola okukozesa ebirabo Katonda byakuwadde. Bino ebirabo ssi bibyo kutereka wabula kuganyulwa omubiri gwa Kristo. Abantu bonna batunuulidde gwe okuleetawo enjawulo mu mbeera yabwe bwatyo ne Katonda naye atunuulira gwe mu kukozesa ebirabo bya kuwadde eri abantu be. Kozesa ekirabo kyo, tewetya. Amannya gange nze Kenneth Kizito nga ndi Mwegayirizi. Nsaba onkubireko ku ssimu ku +256752076796 oba +256787846995 okutegera ABEGAYIRIZI MU BAIBULI\nABEGAYIRIZI MU BAIBULI[edit source]\n1.\tAbraham – Genesis 18:19-33 ne Genesis 19:20 Ibulayimu yenenya ne yegayirira ku lwekibi ky Sodoma ne Gommorah. Ibulayimu agamba Katonda nti “Singa wabamu abatukirivu ataano, onokikzikiriza?” Olaba nti enjogera ya Ibulayimu ya kwegayirira. “Singa wabamu kkumi onobazikiriza?” 2.\tLot – Genesis – 19:13 ne 2 Peter 2:7 “….Kubanga okukaaba kwabwe kweyongedde nnyo mu maaso ga Mukama.” Lot yenenya ne yegayirira n’akabira Mukama ku lwe kibi ekikolebwa mu Sodoma ne Gommorah. 3.\tMoses – Psalms 106:23 Singa Musa omulonde we teyayimirira mu maaso ge mu kituli, okuzaayo obusungu bwe aleme okubazikiriza. 4.\tAbigail – 1 Sam 25: 18 – 39 Omukyala ono yayimirira mu kituli okuziyiza obusungu bwa Daudi okugwa ku Nabal. Yasaba ekisonyiwo mu ngeri eyokutekateka ebyo Daudi bye yali asabye n’abimutwalira namugamba yekube mukifuba ku lwekiruyi kyeyali alina. Bwoba nga olina amafuta ag’okwegayiria ekigambo kyo tekiganibwa, kiwulirizibwa. Amannya gange nze Kenneth Kizito nga ndi Mwegayirizi. Nsaba onkubireko ku ssimu ku +256752076796 oba +256787846995 otegeere EBIKA BYA BEGAYIRIZI\nEBIKA BYA BEGAYIRIZI[edit source]\n1.\tAbegayirizi ekika kye’ngango. Omwegayirizi ono alina amaanyi, obbuyinza n’amafuta okusaba ekigambo, okwogera ekigambo, okuleeta ekiteeso eri omuntu yenna oba eri Katonda omuntu oyo gwebegayiririra mu kituli nafuna ekyo kyeyetaaga. Okugeza Esther mu Esther 5:7 ne 8 ne Abigail mu 1Sam 25:27 ne 28 ne Joseph. Awo okusinziira ku kigambo omwegayirizi owekika kino kyaba asabye, omuntu oyo ali mu massanganzira go kusalawo afuna ekigambo oba amagezi agamutwala mu maaso era enziji ziggulwawo kwekyo kyaba agobako oba ne ziggalwa kwekyo kyaba akooye mu bulamu bwe. 2.\tOmwegayirizi akusookerayo mu kukola ku nsonga zo. Omwegayirizi owekika kino abeera n’omutima omuvumu okukukubira ekkubo w’ogenda okuyita. Gwe omuntu owa’bulijjo oyanjulira omwegayirizi ensonga zo nekiggwa. Gwe olaba bulabi nga biteredde tomanya bifaayo mu kwegayirira. Bewayo neberekerza ebyabwe okukola ku nsonga zo. Omwegayirizi ono alaba akabi akagenda okuggya nadduka mangu mu maaso ga Mukama aziyize ekiruyi kyaba agenda okuleeta eri abantu. 3.\tOmwegayirizi owakabonero Waliwo abegayirizi nga batekebwa ku nsi oba nga bazalibwa nga akabonero. Obulamu bwabwe bwe batambula lubeera lugero eri abalala. Obulamu bwabwe bwoleka ekigambo kya Katonda. Okugeza obulamu obwo’bwetowaze n’okugonda mu mbeera ezenjawulo ezitakkiriziganya na diina oba nzikiriza. Ekyokulabirako Hosea yawasa Malaya, Isaaya yambula bukunya era nga tali mu ngatto. 4.\tAbegayirizi abalina omwoyo wa Eriya ku bbo. [ Malachi 4:6] Omwegayirizi owekika kino azimba olutindo wakati w’omulembe ogw’okusatu, okusobozesa abaana abo okusala olutindo obulungi bafune obusika bwabwe. Katonda awalana eggwanga okuva ku mulembe ogusooka ppaka ku gw’okuna era tasanyukira mu kufa kw’omubi kyava atekawo omwegayiriza ono atabaganye abaana ne b’akitaabwe ng’ayita mu kwenenya n’okwegeyirira kulwe butali butukirivu bwabwe. 5.\tAbegayirizi abekika kyobwakabona. Nga Yesu bwe yali omwana wa Katonda butereevu nga kiri mu musaayi gwe okwegayirira. Bano batera kusangibwa mu kkanisa nga begayirira kulw’abasumba mu kkanisa eyo mwaba atereddwa okwegayirira. Mu butukirivu ne mu butukuvu mwe bayima okukola emirimu gyabwe. 6.\tOmwegayirizi Omununuzi. Okugeza Musa ne Eriya mu kugondera ekigambo kya Katonda baawakanya amaanyi g’abafuzi ne bakabaka ba mawanga [Exodus 7:12, 8:18, ne 1Kings 18 :36 -39]. Ba Katonda ba mawanga ganobawangulwa Musa ne Eriya okusobozesa abaana ba Israel okuva mu busibe. Abegayiriza bano bakikola mu kulwana entalo ez’omwoyo ku lwabalala nga Katonda aleese obulokozi eri omuntu oyo oba n’akikola mu kulangirira omukisa eri obulamu bwa bantu abo Katonda babeera amutumyeko. Tewali kyebasobola kukola kulwabwe nga bbo nga Katonda tabatumye. Era bwebagezaako okwetumikiriza okukola Katonda kyatabagambye kukola, bakubibwa. 7.\tOmwegayirizi Omukuumi w’omulyango. Abegayirizi ab’ekika kino baweebwa obuyinza okuggulawo n’okuggalawo enziji ku bulamu bwa bantu. Obagerageranya ku bakabaka nabalamuzi b’ensi eno. Okulamula n’okusalawo kwe bakola kuva mu nneyisa yabwe n’okutambula n’Omwoyo Omutukuvu mu bulamu bwabwe obwa bulijjo. Okusalawo kwabwe kuva mu kuba nti baleese ensi eno byeyagala era byetambulirako nebatambulira mukwagala kwa Mukama Katonda. Amanya gange nze Kenneth Kizito nga ndi Mwegayirizi. Nsaba onkubire ku ssimu ku +256752076796 oba +256787846995 otegeere OMWEGAYIRIZI BYATEKEDDWA OKUKOLA\nOMWEGAYIRIZI BYATEKEDDWA OKUKOLA[edit source]\n1.\tOkuzukuka ekiro okusaba mu kwenenya n’okwegayirira. Omwoyo Omutukuvu wali okukuzukusanga ekiro okusaba oba ssawa munaana oba mwenda, zonna essawa zoba osazewo osabire mwebyo byaba akulungamizza mu birooto. 2.\tTwala essawa nga bbiri oba ku ssatu emisana nga osaba. Kozesa obudde obuwerako nga oli mu maaso ga Katonda kuba tewali kikupapya osinze, otendereze, wenenye, wegayirire, olwane entalo, ate olangirire n’omukisa ku nsonga ezo z’osabidde. 3.\tManya akaseera mw’osabire. Bwe wabeerawo ebikukutte nga biyingidde mu budde bw’olina okusabiramu nkwegayirdde bisazemu oba tobikolera ddala bwomanya nti binayingira mu budde bwo obw’okusaba. Bikole oluvannyuma lw’okusaba. Era ogenda okuwulira mu ddoboozi ly’Omwoyo Omutukuvu ettono nga likujjukiza nti kano ke kaseera akalagane akokusabiramu ke twatesaako. 4.\tGoberera omugugu gwo Katonda gwaba akutaddeko ogusabiremu. Mu kusaba kwo, sabira ebyo Katonda byakutadde ku mutima. Waliwo nebyo ebirabwako omuntu w’abulijjo nga byetagisa okusabirako obisabireko naye ekyo okikola nga omaze kusabira guli Omugugu Katonda gwa kutaddeko. 5.\tBuli kaseera sabira mu mwoyo. Tomala gasaba olw’okuba nti olina okusaba. Kowoola Omwoyo Omutukuvu musabe mwenna,. Kiriza Omwoyo asabire mu ggwe era ayogerere mu ggwe. Abamu abegayirizi balina olulimi olw’omwoyo lwe basabiramu. NOTE; Omwegayirizi teyeraga mu kkanisa oba buli wantu. Ffe abegayirizi tuli magye agatalabika agakola wamu ne Katonda. Omwegayirizi musirise, yekuuma ekigambo ekimuwereddwa Katonda era teyetaba mu ngambo z’okumizigo oba mu butale. Teyegabangula eri buli muntu ku buli nsonga. Omwegayirizi alina okuba omukalaba kalaba nga alina eriiso egyogi n’okutu kwe nga kuwuliriza bulungi. Omwegayirizi yasooka mu kkanisa okusaba mu kwenenya n’okwegayirira eri Katonda ku lw’abantu abajja okusaba oba ekkanisa, ku lw’eggwanga lyaffe Uganda, ku lw’ekitundu ekyo ekkanisa mwesangibwa ne kulwa buli muntu ssekinoomu amuli ku mutima mu kaseera ako mwasabira. Amannya gange nze Kenneth Kizito nga ndi Mwegayirizi. Nsaba onkubireko ku ssimu ku +256752076796 oba +256787846995 oyongere okwezuula mu kuyitibwako nga Omwegayirizi.\nBino bigyidwa ku "https://lg.wikipedia.org/w/index.php?title=Talk:Luganda&oldid=23074"\nTandikawo emboozi endala\nLuno olupapula lwasemba okukyusibwamu ku 17:04, 6 Gwamunaana 2017.


Bukedde Online - Loole bagiweesezza engassi ya bukadde 500\nEyatwala Kato Lubwama mu kkooti aleese bukodyo...\nNe bwe munsiba kasita ndi mukkufu...\nEKITONGOLE ekivunaanyizibwa ku nguudo ekya UNRA kiweesezza loole lukululana engassi ya bukadde 500 olw’okutikka obuzito obusukka ku bulagirwa mu mateeka.\nLoole aba UNRA gwe baasasuzza engassi.\nAmateeka amapya agaafulumiziddwa mu 2017, mmotoka ya loole bw’esukka mu buzito b’erina okutikka ng’eyongeddeko ttaani 31 n’ekitundu n’okudda waggulu esasuzibwa engassi esembayo okuba eyawaggulu nga ya ddoola 145, 889 ( obukadde 525).\nLukululana nnamba RAC 854B eya Rwanda yakwatiddwa nga ddeereva asalinkiriza okwebalama minzaani epima emmotoka ku luguudo lw’e Mubende.\nYabadde edda Kyegegwa wabula bwe yakwatiddwa ne bagipima kwe kusanga ng’ezitowa ttaani 101 mu kifo kya ttaani 56 ezikkirizibwa mu mateeka.\nAllan Kyobe, omumyuka w’omwogezi w’ekitongole ky’ebyenguudo ekya UNRA yagambye nti mmotoka ezigwa mu kiti kino omuli n’eziva mu DR Congo n’eza kuno ezitikka ttaani ezisukkiridde ekivaako enguudo okwonooneka ate nga bazisaasaanyako ssente z’omuwi w’omusolo nnyingi baasazeewo okuzissaako engassi ennene kikendeeze ku babadde beenyigira mu muze guno.\nKyobe yagambye nti baatongoza enkola y’okugaba engassi eyaabuliwo mu kifo ky’okugenda mu kkooti.\nMu kikwekweto kye kimu ekigenda mu maaso UNRA ng’eyambibwako poliisi yakutte lukululana 10, eza kkampuni ya Pan Africa ezaabadde ziva mu South Sudan nga zitisse enduli z’emiti ez’ekika kya Teak mu kiro ekyakeseezza ku Mmande.\nKyobe yagambye nti loole zonna zaabadde ziyisa mu buzito obulagibwa mu mateeka oluvannyuma nga baazipimidde ku minzaani ye Luweero nga baalagiddwa okusasula engassi eyabuliwo.\nAmateeka amaggya tegasasuza ngassi yokka wabula mulimu n’okusasulira ebintu byonna eby’oluguudo ebiba byonooneddwa okugeza ekitaala, okutanza n’okubowa mmotoka eziba zirudde ku ofiisi za UNRA nga zikwatiddwa mu misango egy’enjawulo, obutakanikira kidduka ku mabbali g’oluguudo n’ebintu ebirala.\nWabula abali mu mulimu gw’okuvuga n’okuddukanya loole zino bagamba nti wabaddewo bannaabwe bwe bali mu mulimu guno ng’emmotoka zaabwe teziyita mu minzaani nga n’abalala batikka obuzito obususse ne batakangavvulwa.\nMoses Lubulwa ow’ekibiina kya Regional Lorry, Drivers and Transporters Association (RLDTA) yagambye nti wadde amateeka gatandise okussibwa mu nkola wasaana okubaawo okwongera okunnyikiza embeera eno mu bantu kuba ezingiramu okuweesa engassi etasoboka n’okuwamba ebidduka.


Bukedde Online - Bp. Kibuuka talabiseeko mu kkooti ku misango gy'okulebula Ssaabasumba Lwanga\nBp. Kibuuka talabiseeko mu kkooti ku misango gy'okulebula Ssaabasumba Lwanga\nOmusujja ogw'obulabe guzinze Kiboga ne Mityana:...\nOmukenkufu Julius Nyanzi owa Prof Bioresearch...\nBISHOP Jacinto Kibuuka talabiseeko mu kkooti ku misango egimuvunaanibwa egy'okulebula Ssaabasumba ow'essaza ekkulu erya Kampala ne Ssabasumba John Baptist Odama, atwala essaza ly'e Gulu.\nJude Mbabali, omu ku balooya b'Abakatoliki n'omubaka Ssewungu nga bali ku kkooti . EKIF: MARGARET ZALWANGO\nOno yawawaabirwa bannamateeka Abakatoliki nga bayita mu kibiina kyabwe ekya Uganda Catholic Lawyers’ Society wamu n’omubaka wa Kalungu County West, Joseph Ssewungu.\nKibuuka bamuvunaana okusigala nga yeenaanika ebyambalo by'Ekikatoliki, okusinza mu ngeri y'emu nga Abakatoliki ng'ate yava mu Bukatoliki saako n'okuvuma abakulu mu ddiini y'Ekikatoliki n'ekigendererwa ekyokunyiiza abakkiriza mu Ekleziya.\nPuliida wa Kibuuka, Anthony Wameri ategeezezza nti omuntu we tazze mu kkooti kuba yafunye ebiwandiiko kikeerezi nga tayinza kulekawo mirimu gye kujja mu kkooti, n'ayongerako nti bafunye n’ebbaluwa okuva ewa Ssaabawaabi wa gavumenti ng’egamba nti omusango omuwaabi wa gavumenti yagweddiza okuguwoza.\nOludda oluwaabi lugamba nti nga October 29 omwaka guno Bishop Kibuuka n'ekigendererwa eky'okunyiiza Abakatoliki yali ku leediyo emu (Beat Fm ng'akyaziddwa Katongole Omutongole) n'ayita Ssababasumba Lwanga ne Ssababasumba Odama nti “bayaaye” ekintu ekityoboola ekitiibwa kyabwe saako ekifaananyi kyabwe mu bantu be bakulembera.\nOmulamuzi w’eddaala erisooka ku kkooti ya Buganda Road, Charles Yeteise awadde nga December 8, 2017 omusango lwe gunaddamu okuwulirwa mu kkooti .\nOmubaka Ssewungu mu kwogerako n'abaamawulire ategeezezza nti kyebagala kwe kulaba nga Kibuuka aggyamu ekyambalo ky’Obukatoliki n'okukyusa ensiza gy'asinzaamu n'bagoberezi be gy'agamba nti Nkatoliki ewedde emirimu kyokka nga Kibuuka mwene yalangirira nti avudde mu Bukatoliki nga tewali n'omu amugobye n'agenda mu nzikiriza ya Envangelical Orthodox Church.\nAbagoberezi ba Kibuuka wakati mu kuleekaanira waggulu balabudde omubaka Ssewungu ave ku nzikiriza yaabwe kubanga buli Munnayuganda alina eddembe okusinza mu ngeri gy'ayagala.\nBano babadde bakutte ebipande ebiriko ebigambo ebigamba nti “Ssewungu va ku Bishop waffe, mutuleke mutwagaza ki”.


By'obadde tomanyi ku Uhuru ne Odinga ababbinkana mu kalulu k'e Kenya. Soma wano olugendo lwabwe mu byobufuzi bya Kenya\nUHURU Muigai Kenyatta ye Pulezidenti wa Kenya owookuna okuva eggwanga lino lwe lyafuna obwetwaze mu December 1963.\nAlina emyaka 55 nga yazaalibwa October 26, 1961.\nMusajja mufumbo, mukyala we ye Margaret Gakuo Kenyatta gwe yawasa mu 1991, balina abaana basatu; Jomo Kenyatta, Ngina Kenyatta ne Jaba Kenyatta Kitaawe ye mugenzi Jomo Kenyatta, Pulezidenti wa Kenya eyasooka eyakulembere Kenya okuva 1964 okutuuka August 22, 1978 lwe yafiira mu buyinza n’asikirwa Daniel arap Moi eyafuga Kenya okutuuka mu 2002 Mwai Kibaki n’akwata enkasi okutuuka 2013.\nNnyina wa Uhuru ye Maama Ngina Kenyatta, eyali omukyala nnamba nnya mu baka Jomo Kenyatta.\nMaama Ngina akyaliwo. Yasomera mu St. Mary’s School e Nairobi.\nBwe yamalako haaya, yasindikibwa mu Amerika gye yasomera mu Amherst College n’afuna diguli mu byenfuna n’Ebyobufuzi.\nBwe yadda e Kenya, yakolerako mu Kenya Commercial Bank, oluvannyuma n’atandikawo kkampuni Wilham Kenya Limited, mwe yayita okusuubula n’okutunda ebirime.\nOBUGAGGA BWA UHURU\nMu kiseera kino, Uhuru ye Munnabyabufuzi asinga obugagga mu Kenya ng’azitowa ddoola ezisoba mu bukadde 500.\nAlina ettaka erigambibwa okusukka mu yiika 500,000 mu bitundu bya Kenya ebisava.\nEbyobugagga bye ebirala kuliko: kkampuni nga; Commercial Bank of Afrika (CBA), Mediamax Group , K24 TV, Kameme FM, The People Daily, Mara Explorer, Voyager Ziwani, Samburu Intrepid, Mara Intrepid, Brookside, Molo Milk.\nBizinensi endala kuliko: Beta Healthcare, Timsales Holdings, Peponi School. Uhuru era ye nnannyini woooteeri zino: Voyager Beach Resort e Mombasa ne Kipunguani Explorer e Lamu.\nMu 1997, yalondebwa okuba ssentebe w’ettabi lya Kenya African National Union (KANU), mu kitundu ky’e Gatunda era yeesimbawo mu 1998 okukiikirira ekitundu ekyo mu palamenti wabula n’awangulwa Bwe yawangulwa, Pulezidenti Daniel Arap Moi, yamulonda mu 1999 okuba ssentebe wa Kenya Tourist Board.\nMOI YE YAMULERA\nMu 2001, Moi yamusemba okukiika mu Palamenti wadde nga talina kifo n’amulonda n’okuba Minisita wa gavumenti Ezeebitundu.\nMu 2001 mu ttabamiruka wa KANU, Uhuru yalondebwa okuba omu ku bamyuka abana aba ssentebe wa KANU.\nMu 2002, Moi nga yeetegekera okuwummula yamuwandako eddusu okuvuganya ku bwapulezidenti ku kaadi ya KANU wabula yawangulwa Mwai Kibaki oluvannyuma lw’ebikonge bya KANU ebisinga obungi okwabulira KANU ne byegatta ku Kibaki.\nNga Kibaki awangudde obwapulezidenti, Uhuru ye yali akulira oludda oluvuganya mu Palamenti wakati wa January 2003 ne December 2007.\nMu 2005, yalondebwa okuba ssentebe wa KANU era yali ateekateeka okwesimbawo mu kulonda kwa 2007 n’asalawo okukola ddiiru ne Kibaki ne beegatta mu kalulu ka 2007, Kibaki ke yattunkiramu ne\nOdinga nga kano ke kalulu Odinga k’agamba nti yanyagibwa ne kavaako okutting’ana era Uhuru yaggulwako emisango mu kkooti y’ensi yonna wadde nga gyamuggyibwako oluvannyuma.\nYalondebwa ku bwapulezidenti ekisanja ekisooka nga March 4, 2013 kyokka yalayizibwa ku bwapulezidenti nga April 9, 2013 oluvannyuma lwa kkooti ey’oku ntikko okugoba omusango ogwawaabwa Raila Odinga eyawakanya ebyava mu kulonda.\nMu kulonda kwa 2013, Uhuru yafuna obululu 6,173,433 (50.51%) ku bululu 12,221,053 obwakubwa Raila Odinga n’afuna obululu 5,340,546 (43.7%). Kati Uhuru aluubirira okuwangula ekisanja kye ekyokubiri era ekisembayo oluvannyuma enkasi agikwase William Ruto.\nY’omu ku Bannabyabufuzi abasinga erinnya n’obugagga mu Kenya.\nAbawagizi be baamukazaako amannya mangi; Abasinga bamweyitira Agwambo (ekitegeeza omuntu ow’ebyewuunyo mu Luswayiri) ate abalala bamuyita Tinga (ekitegeeza “Ttulakita”).\nWaliwo abaamukazaako Baba (ekitegeeza taata mu Luswayiri), ate abalala bamuyita RAO, (amannya ge “Raila Amolo Odinga” mu bufuzi ate abalala Jakom ( ekitegeeza ssentebe mu lulimi Olujaluwo) Yazaalibwa 7 January 1945 (wa myaka 72) e Maseno mu Kenya.\nKitaawe ye Jaramogi Oginga Odinga, yali mumyuka wa Jomo Kenyatta ate nnyina ye Mary Ajuma Odinga. Pulayimale yagisomera mu Kisumu Union Primary School gye yava okwesogga Maranda High School.\nKitaawe yamuweereza e Germany n’asooka asoma emyaka ebiri mu Herder Institute nga yeetegekera okusoma diguli mu bwayinginiya Leipzig mu East Germany.\nYayitira waggulu n’afuna sikaala okweyongera okusoma mu Technical School e Magdeburg mu East Germany n’atikkirwa 1970 ng’afunye diguli mu ‘Mechanical engineering.’\nBwe yadda e Kenya, yatandika okusomesa mu University of Nairobi. Mufumbo mukyala we ye Ida Odinga gwe yawasa 1973.\nBalina abaana bana; Rosemary Odinga, Fidel Odinga, Winnie Odinga ne Raila Odinga Jr. Mu 1971 ng’asomesa ku Yunivasite, Odinga yatandikawo kkampuni eya East African Spectre Ltd.’ (kkampuni yali ekola gas cylinders).\nMu 1 974 yava ku kusomesa n’atandika okukola mu ‘Kenya Bureau of Standards’ okumala emyaka ena n’atuuka ku ddaala ly’omumyuka wa dayirekita.\nPulezidenti Moi yamukwata n’amuggalira mu 1982 ku bigambibwa nti yali aluse olukwe okuwamba gavumenti n’asibwa emyaka mukaaga nga tawozeseddwa.\nYaddamu n’akwatibwa nga yaakateebwa mu September 1988 n’aggalirwa omwaka omulala n’ayimbulwa June 12, 1989, kyokka waayita omwaka gumu Moi n’addamu n’amuggalira.\nYayimbulwa June 21, 1991, n’addukira e Norway October ng’alumiriza nti Moi yali ayagala kumutta.\nYadda e Kenya mu 1992 ne yeegatta ku kibiina kya Forum for the Restoration of Democracy (FORD) n’alondebwa ng’omumyuka wa ssentebe.\nMu 1992, FORD bwe yakutukamu ebiwayi biri FORD-Kenya ekikulirwa kitaawe Jaramogi ne ‘FORD-Asili’ ekikulirwa Kenneth Matiba, Odinga yasigala mu kiwayi kya kitaawe ne yeesimbawo ku bubaka bwa Palamenti n’awangula.\nYeesimbawo ku bwapulezidenti mu 1997, n’akwata ekifo kyakusatu wabula n’asigaza ekifo kye mu palamenti.\nOkuva mu June 2001 ne 2002, yali mu gavumenti ya Moi nga Minisita w’Ebyamasannyalaze era yali aguumiise ng’ayagala Moi amuwandeko eddusu kyokka Moi n’awanda ku Uhuru, Odinga n’anyiiga n’atandika ekibiina ekya ‘Liberal Democratic Party’.\nKino kyegatta ku mukago ogwa ‘National Rainbow Coalition’ ne bawagira Kibaki mu kulonda kwa 2002.\nKibaki yamuwa ekifo mu gavumenti ye nga Minisita w’Ebyamayumba wabula n’amukwata ku nkoona mu 2005, Odinga ne banne bwe baagobwa mu Gavumenti ne batandika ekibiina ekya ‘Orange Democratic Movement.’\nMu 2007, yeesimbawo ku bwapulezidenti n’awangulwa Kibaki n’awakanya ebyava mu kalulu era ebyaddirira kye kiyiwa musaayi okutuuka lwe baakola ddiiru ne Kibaki mu 2008 n’aweebwa ekifo kya Katikkiro okutuuka mu 2013.


Bukedde Online - Ababaka ensonga z''amafuta temuzireetamu ffujjo - Bannaddiini\nAbabaka ensonga z''amafuta temuzireetamu ffujjo - Bannaddiini\nYunivasite y''e Mukono esazizaamu ebibuuzo by''abayizi lwa kukoppa\nSipiika Kadaga aweze\nBANNADIINI n''ebibiina by''obwa nakyewa ebirala bagenze mu palamenti ne basaba minisita w''ebyamafuta aleme kuweebwa buyinza bw''ankomeredde ku kugaba layisinsi z''okusima amafuta mu Uganda.\nBANNADIINI n'ebibiina by'obwa nakyewa ebirala bagenze mu palamenti ne basaba minisita w'ebyamafuta aleme kuweebwa buyinza bw'ankomeredde ku kugaba layisinsi z'okusima amafuta mu Uganda.\nAkawayiro akawa minisita obuyinza buno kakyagulumbya palamenti era wiiki ewedde ke kaavuddeko ababaka okuva mu mbeera ne batandika okuwogganira wamu n'okukola effujjo eddala sipiika ne bimusobola n'afuluma palamenti. Ababaka nga 200 bagenda kuyitibwa babuzibwe akana n'akataano ku busiwuufu bw'empisa buno.\nKyokka ebibiina by'obwa nnakyewa ebiwerako omwabadde n'ekibiina ekigatta enzikiriza eziri mu Uganda ekya 'Inter Religious Council of Uganda' byagenze mu palamenti ne bisaba ababaka baleme kugwang'ana mu malaka lwa nsonga z'amafuta wabula bazikwate mu bukkakkamu.\nSsaabawandiisi w'ekibiina kino Mssgr John Kawuta yakwanze sipiika Rebecca Kadaga ekiwandiiko ky'ensonga eziruma bannaddiini .\nBaagambye nti baagala olukiiko lwa baminisita lwe luba luweebwa obuyinza bw'okugaba layisinsi z'okusima amafuta kyokka nga palamenti y'ezikakasa.\nEra baagala palamenti y'eba ekakasa abagenda abalondebwa okukulembera ekitongole ekigenda okuvunaanyizibwa ku by'amafuta, nga n'obuyinza bwonna obuweebwa minisita ku nsonga z'amafuta alina okubokozesa nga yeebuuza ku kitongole ekigenda okuvunaanyizibwa ku by'amafuta.\nFrank Muramuzi ow'ekibiina kya NAPE naye yeemulugunyizza ku kya Gavumenti okugaana ebibiina by'obwa nnakyewa okusomesa abantu ebikwata ku mafuta mu kitundu gye gagenda okusimwa.\nAbalala abaagenze mu palamenti kw'abadde aba West Ankore , ebibiina ekibiina ekigatta abavubuka Abanyoro, n'ekigatta abantu ababeera mu bitundu awagenda okusimwa amafuta.\nAbabaka ensonga z;amafuta tezimureetamu ffujjo - Bannaddiini\nSuarez yeegasse ku Messi ne Neymar\nSSIMBWA: Omukugu atapuse by'alina okukolera ekkoligo lya FUFA


Bukedde Online - Engeri gye baakubye ekituli ku lubuto lwa Nambooze okutereeza omugongo\n▶ Rev. Namwanja abuulirira abazadde ku kukuza abaana n'obuvunaanyizibwa...\n▶ OMUNTU W"ABANTU; Tukuleetedde Moses Matovu owa Afrigo Band...\nOMUBAKA Betty Nambooze abasawo bazzeemu okumukolako era embeera etandise okuwa essuubi.\nAbasawo baayisizza akuuma mu lubuto okwongera okutereeza natti eyali eseesetuse ku ggumba ly’omugongo w’akaaba nti we wasinga okumulumba.\nBaakozesezza obukugu obw’enjawulo okumuwonya okuddamu okumusala olukindo olupya nga bwe baali basoose okumutegeeza ng’agenda.\nOkukuba ekituli mu lubuto kiddiridde okusooka okumussa mu kyuma ky’amasannyalaze nakyo ekyasoose okutereeza natti mu mugongo.\nOkusinziira ku kiwandiiko ky’aweerezza okuva e Buyindi nga kisomeddwa omuyambi we Elvis Kintu Nsonyi, kiraze nti tagenda kuddamu kulongoosebwa mugongo kubanga ekyuma ekyali kiseeseetuse kyateredde.\nEkiwandiiko kiraga nti kyokka abasawo baazudde ekizibu ekirala nti ennaku 10 ze yamala ku kitanda e Kiruddu yakosebwa eggumba ly’evviivi lye yali yeebakira ate nga lwe ludda lwe yagwira nga kabangali ya poliisi etomedde ambyulensi mwe baali bamutambuliza.\nKintu yagambye nti evviivi nalyo bagenda kulirongoosa kyokka yeetaaga ssente ezisoba mu doola 10,500 okwawuka ku zaamuweebwa palamenti.\nKintu yategeezezza nti, ekiseera kino yaggyiddwa ku kitanda ky’eddwaliro ne bamussa mu mayumba agalabirirwamu abalwadde mwe bamujjanjabira n’okumuteekateeka basobole okumulongoosa evviivi.\n“Ssente za palamenti ze yamuwa tezimala kulongoosa vviivi era asaba kuyambibwa asobole okuvaayo ng’akoleddwaako bulungi”, Kintu bwe yagambye.\nOkusooka Palamenti yawa Nambooze ssente ezisoba mu bukadde 100 alongoosebwe kyokka n’ategeeza nti, ezo ssente zaali zisobola okumumala nga obulwadde tebweyongedde nnyo naye oluvanyuma lw’okumala ebbanga ng’akwatiddwa e Kiruddu nazo tezimumaze.\nEkiwandiiko kitegeezezza nti Palamenti agisaba etunuulire embeera n’obunene bw’obulwadde poliisi bwe yamutuusaako emwongere ku ssente asobole okulongoosebwa n’evviivi.\nObulwadde bwa Nambooze bwattuka oluvanyuma lwa poliisi okumukwata ng’emuvunaana okukozesa obubi ssimu ye n’aweereza obubaka ku mugenzi Ibrahim Abiriga obulaga nti, bwali bukuma omuliro mu bantu ku babaka banne.\nPoliisi yamuggalira e Naggalama nga mulwadde era embeera bwe yeeyongera okuba embi n’atwalibwa mu ddwaaliro e Kiruddu gyeyamala ennaku 10 ng’akeberebwa.\nOluvannyuma yakkirizibwa okutwalibwa e Buyindi mu ddwaaliro eriyitibwa Municipal Spine Centre mu Banglore India n’ekiseera kino gy’ajjanjabirwa.\nBakansala bakubaganidde mu kanso ya KCCA n'eyiika\nMinisita Kamya awadde ekiragiro: 'Tewali kuddamu kukwata batembeeyi bakolera mu paaka za takisi'\nMinisita akkirizza Lukwago okukyusa mu mbalirira ya KCCA\nAmagulu g'abakazi galimu ebika\nMinisita asabye Bannayuganda ku by'obulambuzi\n▶ Rev. Namwanja abuulirira...\nRev. Amos Namwanja abuulirira abazadde ku ngeri y'okukuza abaana aboobuvunanyizibwa.\n▶ OMUNTU W"ABANTU; Tukulee...\nMoses Matovu owa Afrigo Band akubuulira ekimuwangaza n'akubiriza n'abantu okukola ennyo basobole okuva mu bwavu....


AMAKULU AMALALA AG'OKUTAGANGIRIRA NE SADAKA Y'OKUTANGIRIRA - Modern Reformer\nTabernacle Chapter 6\nMu kitabo Ekyabaleevi (16) mulimu ekifanaanyi ekyamaanyi ekirara ekiraga omurimu ogwa sadaka n'okutangirira okusinga kyetumaze okwogerako mu suula ey'okuna, tugenda kulaga amakulu ag'ebintu bino ofune esanyu lingi nyo n'okuyiga okwensuuso;\nMusa n'agamba Alooni nti Semberera ekyoto, oweeyo ekyo ky'owaayo olw'ekibi n'ekyo ky'owaayo ekyokebwa, weetangirire wekka n'abantu: oweeyo ekitone eky'abantu obatangirire; nga Mukama bwe yalagira.\nAwo Alooni n'asemberera ekyoto, n'atta ennyana ey'ekiweebwayo olw'ekibi, ekikye ku bubwe.\nAbaana ba Alooni ne bamuleetera omusaayi: n'annyika engalo ye mu musaayi, n'agusiiga ku mayembe g'ekyoto, n'ayiwa omusaayi ku ntobo y'ekyoto.\nEkifanaanyi kino kituwa okutulaga nti Mukama waffe Yesu (ssedume w'ente olw'ekibi) yali omutango ogumalira ddala ku "lw'omubiri gwe", "ekisibo ekitono" ate lw'ensi yonna wamu n'abantu bonna abali munsi ensi eno. Ekkanisa "ekisibo ekitono" okugabana mu sadaka ey'ekibi kiba kitegeeza nti " tutekeddwa okuba n'okugezesebwa okwenjawulo okwatutegekebwa mu kiseera kino eky'okutambulira mu kuubo effunda (olugendo oluffunda oba engeri ey'obulamu n'empiisa ez'enjawulo) eno ngeri y'obulamu weeri era eyitibwa sadaka ey'okubonabona eyatutekerwawo olw'obununuzi okutukomyawo mukutukirira kw'omutu nga bweyatondebwa nga talina kibi era ng'abantu bonna bwebagenda okuba mu kiseera eky'okuza obujja ebintu byonna. Wabula kyasanyusa Kitaffe Katonda omuyinza w'ebintu byonna YHWH obutalonda Mukama waffe Yesu yekka mulimu omunene nyo ogw'okuwaayo sadaaka wabula n'okumufula n'amufuula KAPITEENI era Omutwe gw'ekkanisa era nga ekkanisa gw'emubiri gwa Mukama waffe Yesu, bwekityo bano nabo era nga Mukama wabwe bayitibwa nebaweebwa omukisa okubeera ebitonde ebitukiridde eby'omwoyo nga okubonabona kwabwe kubalibwa okuba okuba sadaka eweebwaayo olw'ekibi. Katufune obukakafu Mu kitabo kya (Abebu 2:10) Kubanga kyamusaanira oyo ebintu byonna bwe biri ku bubwe era eyabikozesa byonna, ng'aleeta abaana abangi mu kitiibwa, okutuukiriza omukulu w'obulokozi bwabwe olw'ebibonoobono.\nEra nate nti Nze nnaamwesiganga oyo. Era nate nti Laba nze n'abaana Katonda be yampa.\nKale kubanga abaana bagatta omusaayi n'omubiri, era naye yennyini bw'atyo yagatta ebyo; olw'okufa alyoke azikirize oyo eyalina amaanyi ag'okufa, ye Setaani;\nAte mukitabo ekya (Abakolosayi 1:24) Kaakano nsanyuse mu bibonoobono byange ku lwammwe, era ntuukiriza ebibulako mu kulaba ennaku kwa Kristo mu mubiri gwange olw'omubiri gwe, ye kkanisa;\nNze gye nnafuukira omuweereza waayo, ng'obuwanika bwa Katonda bwe buli bwe nnaweebwa gye muli, okutuukiriza ekigambo kya Katonda,\nekyama ekyakwekebwa okuva edda n'edda n'emirembe n'emirembe: naye kaakano kyolesebbwa eri abatukuvu be,\nKatonda be yayagala okutegeeza obugagga obw'ekitiibwa eky'ekyama kino bwe buli mu b'amawanga, ekyo ye Kristo mu mmwe, essuubi ery'ekitiibwa:\ngwe tubuulira ffe, nga tulabula buli muntu, era nga tuyigiriza buli muntu mu magezi gonna, tulyoke twanjule buli muntu ng'atuukiridde mu Kristo; n'okufuba kye nfubira era, nga mpakana.\nOmutume Paulo wano nga alaga enkolagana yaffe eyamaanyi enyo era ey'omuzinzi wamu ne Mukama waffe Yesu omwana wa kitaffe omuberyeberye era Omutwe gw'ekanisa agamba nti; Yeebazibwe Katonda Kitaawe wa Mukama waffe Yesu Kristo, eyatuwa buli mukisa gwonna ogw'Omwoyo mu bifo eby'omu ggulu mu Kristo: nga bwe yatulondera mu ye ng'ensi tennaba kutondebwa, ffe okubeera abatukuvu abatalina kabi mu maaso ge mu kwagala:\nbwe yatwawula edda okumufuukira abaana ku bwa Yesu Kristo, nga bwe yasiima olw'okwagala kwe,\nekitiibwa ky'ekisa kye kiryoke kitenderezebwenga, kye yatuwa obuwa mu oyo omwagalwa: (Abefeeso 1:3-6)\nEyatuweesa akununulibwa kwaffe olw'omusaayi gwe, okusonyiyibwa ebyonoono byaffe, ng'obugagga obw'ekisa kye bwe buli, kye yasukkiriza gye tuli mu magezi gonna n'okutegeera kwonna. Katonda kitaffe omuyinza w'ebintu byonna yatiyita olw'ejiri nga kiragibwa mu ( 2Abeseso 2:14) bye yabayitira n'enjiri yaffe olw'okufuna ekitiibwa kya Mukama waffe Yesu Kristo.\nKale nno ab'oluganda, muyimirirenga, era munywezenga bye mwaweebwa ne muyigirizibwa, oba mu kigambo oba mu bbaluwa yaffe. Naye Mukama waffe Yesu Kristo yennyini, ne Katonda Kitaffe, eyatwagala n'atuwa okusanyusa okutaggwaawo n'essuubi eddungi mu kisa, abasanyuse emitima gyammwe aginywezenga mu buli kikolwa n'ekigambo ekirungi. Kale bikityo wulira ebbaluwa eno (2 Tim 2:13) oba nga tugumiikiriza, era tulifuga naye: oba nga tulimwegaana era naye alitwegaana ffe: oba nga tetukkiriza, ye abeera mwesigwa kubanga tayinza kwerimba.\nEbyo obibajjukizanga, ng'obakuutirira mu maaso ga Mukama waffe, obutalwananga na bigambo ebitagasa, ebikyamya abawulira.\nBino ebisubizo nabyo bya kanisa abagabanira awamu ekitiibwa ne Mukama waffe Yesu n'abagamba nti Mazima mbagamba nti Mmwe abangoberera, mu mazaalibwa ag'okubiri Omwana w'omuntu bw'alituula ku ntebe ey'ekitiibwa kye, nammwe mulituula ku ntebe ekkumi n'ebbiri, nga musalira omusango ebika ekkumi n'ebibiri ebya Isiraeri.\nNa buli muntu yenna eyaleka ennyumba, oba ba luganda, oba bannyina, oba kitaawe, oba nnyina, oba baana, oba byalo, olw'erinnya lyange, aliweebwa emirundi kikumi, era alisikira obulamu obutaggwaawo. (Mat 19:28-29)\nNaye bangi ab'olubereberye abaliba ab’oluvannyuma; n'ab'oluvannyuma abaliba ab'olubereberye.\nWulira Omutume era Omutukuvu Petero bwa leeta obujulirwa obufanaganira ddala n'obwa Paulo wamu bwa Mukama waffe Yesu Omwana wa kitaffe Omukulu; (1 Petero 4:13-16) naye, kubanga mussa kimu mu bibonoobono bya Kristo, musanyukenga; era ne mu kubikkulibwa kw'ekitiibwa kye mulyoke musanyuke n'okujaguza.\nnaye omuntu yenna bw'abonyaabonyezebwanga nga Omukristaayo, takwatibwanga nsonyi; naye atenderezanga Katonda mu linnya eryo.\nKubanga obudde butuuse omusango gutandikirwe mu nnyumba ya Katonda: kale, oba nga gusoose gye tuli, enkomerero guliba gutya eri abo abatagondera njiri ya Katonda?\nKabona Omukulu ngamaze okuwaayo sadaka ye yalina okuwaayo sadaaka ku lw'abantu (Embuzi) era Y'OKUTANGIRIRA Yisiraili yonna nga Omutonzi bweyamulagira bwekityo ffe ab'ekanisa okwetaaba mukuwereza kino kitaffe omuyinza w'ebintu byonna YHWH yali yakiteesa dda okusinzinzira mu kitabo kya (Abakolosayi 1:24-26) Kaakano nsanyuse mu bibonoobono byange ku lwammwe, era ntuukiriza ebibulako mu kulaba ennaku kwa Kristo mu mubiri gwange olw'omubiri gwe, ye kkanisa;\nnze gye nnafuukira omuweereza waayo, ng'obuwanika bwa Katonda bwe buli bwe nnaweebwa gye muli, okutuukiriza ekigambo kya Katonda, ekyama ekyakwekebwa okuva edda n'edda n'emirembe n'emirembe: naye kaakano kyolesebbwa eri abatukuvu be.\nAaron bwatyo nagenda Ku Kyoto nasala ente eyekiwebwayo olw'ekibi Ku lulye. N'oluvanyuma abaana ba Aaron nebaleeta omusaayi gyali nateekamu olugalo lye nateeka ku Kyoto naye amasaavu nagokyeera ku Kyoto ate eddiba, n'bitundu ebirala byonna nabyokyera ebweeru wa weema ey'okusisinkaniramu. Bwatyo nateeka endiiga eyekiwebwayo eky'okwebwa, abaana ba Aaron n'ebaleeta omusaayi gyali, omusaayi n'agumansira okwetolora ekyoto. Yesu mukama waffe eky'ewebwaayo eky'okwebwa n'olwaleero kikyayokebwa okutuusa omurembe guno ogw'enjiri nga guweddeko. Kino kileeta essubi lyaffe ffena okuba eddamu okubanga bulk kiseera tugenda kukyoto okuwaayo sadaka.\nEkiwebwayo olw'emirembe kino kikikirira obweyaamo n'endagaano ekolebwa nga ekwatagana n'esaddaka y'ekibi eyaweebawayo Kabona asinga obukulu, endagaano eno nga ekikirira, obweyaamo, obuvunanyizibwa bwa Kabona asinga obukulu mu Sadaka ey'ekibi. Mu kisikirize emirembe nga tekebwaawo wakati w'abantu ne Katonda era naffe bwetutyo olwokukiriza omutango era sadaka eyaweebwaayo ku lwaffe tufuna emirembe ne kitaffe YHWH omuyinza w'ebintu byonna nga bwekyawandikibwa wano;\n(Abebu 8:6-13) Naye kaakano aweereddwa okuweereza okusinga okuwooma, era nga bw'ali omubaka w'endagaano esinga obulungi, kubanga yalagaanyizibwa olw'ebyasuubizibwa ebisinga obulungi.\nKuba endagaano eri ey'olubereberye singa teyaliiko kya kunenyezebwa, tewandinoonyezebbwa bbanga ery'ey'okubiri.\nKubanga bw'abanenya ayogera nti Laba, ennaku zijja, bw'ayogera Mukama, Bwe ndiragaana endagaano empya n'ennyumba ya Isiraeri era n'ennyumba ya Yuda;\nSi ng'endagaano gye nnalagaana ne bajjajja baabwe Ku lunaku lwe nnabakwata ku mukono okubaggya mu nsi y'Emisiri: Kubanga abo tebaanywerera mu ndagaano yange, Nange ne mbaleka okubalaba, bw'ayogera Mukama.\nSo buli muntu tebaliyigiriza munne, Na buli muntu muganda we, ng'ayogera nti Manya Mukama: Kubanga bonna balimmanya, Okuva ku muto okutuuka ku mukulu mu bo.\nKubanga ndisaasira obutali butuukirivu bwabwe, N'ebibi byabwe siribijjukira nate.\nBw'ayogera nti Endagaano empya ey'olubereberye aba agikaddiyizza. Naye ekikulu era ekikaddiwa kiri kumpi n'okuggwaawo.Bwekityo nga bwekyali Aaron ngamaze okuwaayo saaddaka, Awo Alooni n'ayimusa emikono gye eri abantu, n'abasabira omukisa; n'aserengeta ng'amaze okuwaayo ekiI weebwayo olw'ekibi n'ekiweebwayo ekyokebwa n'ebiweebwayo olw'emirembe.Awo Musa ne Alooni ne bayingira mu weema ey'okusisinkanirangamu, ne bafuluma, ne basabira abantu omukisa: awo ekitiibwa kya Mukama ne kirabikira abantu bonna.\nOmuliro ne guva eri Mukama mu maaso ge, ne gwokera ku kyoto ekiweebwayo ekyokebwa n'amasavu: awo abantu bonna bwe baagulaba ne boogerera waggulu ne bavuunama amaaso gaabwe. Kityo neleero Mukama waffe Yesu wama n'abawereza be bwebatugabira omukisa bulijo bulijo okuyita mukigambo ekyamazima.\nMUSA NE AARON BAYINGIRA MU WEEMA OKUWEREZA ATE NEBAFULUMA MU WEEMA EY'OKUSISINKANIRAMU N'EBAAWA ABANTU OMUKISA.\n(Ekyabaleevi 9:23) Awo Musa ne Alooni ne bayingira mu weema ey'okusisinkanirangamu, ne bafuluma, ne basabira abantu omukisa: awo ekitiibwa kya Mukama ne kirabikira abantu bonna.\nEkiseera kino ekyokuwaayo sadaka nga kiweddeko Kabona Omukulu (Omutwe n'Omubiri) balirabikako Mu maaso ga kitaffe omuyinza w'ebintu byonna YHWH nebawa obukakavu bwebasobola okutukiriza ebyetaago byonna eby'obwenkanya eri abantu bonna (ensi) nga bwekyalabikiranga Mu kisikirize eky'okweereza Mu WEEMA ey'okusisinkaniramu. Bwekityo ekiseera kyona kino eky'omurembe ogw'enjiri kyekiseera eky'okuwaayo sadaka n'oluvanyuma ekiseera eky'okuwa ensi yonna omukisa n'okugiza obujja nga bwetukiraba Mu (Abag 3:8,16,29 Olub 12:3)\nN'ekyawandiikibwa bwe kyalaba edda Katonda bw'aliwa amawanga obutuukirivu olw’okukkiriza, ne kibuulira olubereberye Ibulayimu enjiri nti Mu ggwe amawanga gonna mmwe galiweerwa omukisa. Ebyasuubizibwa byagambibwa Ibulayimu n'omuzzukulu we. Tayogera nti N'eri abazzukulu, nga bangi, naye ng'omu nti N'eri omuzzukulu wo, ye Kristo.\nnange naabawanga omukisa abanaakusabiranga ggwe omukisa, n'oyo anaakukolimiranga naamukolimiranga nze; ne mu ggwe ebika byonna eby'omu nsi mwe biriweerwa omukisa.\nBwekityo okuwereza kuno kutandika n'asaddaka n'ekumaliriza n'amukisa eri abantu bona kunsi.\nAWO EKITIIBWA KYA KITAFFE KATONDA NEKIRABIKA ERI ABANTU BONNA.\nOmukisa nga gugenda mu maaso (nga abantu bona bakomaawo eri enkolagana n'e kitaffe omuyinza w'ebintu byonna) bulk kimu kigenda okulabika bulungi. Abantu bonna munsi baganda kutegeera kitaffe omuyinza w'ebintu byonna YHWH nga bwali okwagala, owamazima, owamageezi era omwenkanya, bwekityo ekitiibewa kya kitaffe Katonda omuyinza w'ebintu byonna YHWH kigenda kubikulwa era bonna abalina omubiri bakirabe wamu nga nabbi YisaaYah bweyayogera (Yisaaya 40:5) n'ekitiibwa kya Mukama kiribikkulibwa, ne bonna abalina omubiri balikirabira wamu: kubanga akamwa ka Mukama ke kakyogedde. Bonna bagenda kujja okulaba mpola mpola balabe obuwanvu, obugazi, obusimba n'obuziba bw'okwagala kwa kitaffe Katonda omuyinza w'ebintu byonna YHWH nga bwekusukuluma okutegera kwonna.\nKikulu nyo okutegera nti omukisa ogwogerwako wano tegugenda eri Bakabona abawereza awamu ne Mukama waffe Yesu, Nedda, kubanga bano bagatibwa kwabo abagaba omukisa, mukifaanyi abaana ba Yisaraili abawebwa Aaron ne Musa Omukisa Bali mukifananyi eky'ensi yonna. Bano bakabona bonna gatibwa wamu n'ensigo eggaba omukisa. ( Abakolosayi 1:24) Kaakano nsanyuse mu bibonoobono byange ku lwammwe, era ntuukiriza ebibulako mu kulaba ennaku kwa Kristo mu mubiri gwange olw'omubiri gwe, ye kkanisa;Nze gye nnafuukira omuweereza waayo, ng'obuwanika bwa Katonda bwe buli bwe nnaweebwa gye muli, okutuukiriza ekigambo kya Katonda, era Omutume Paulo ekyogerako Mu (Abarumi 8:19-21) Kubanga okutunuulira ennyo okw'ebitonde kulindirira okubikkulirwa kw'abaana ba Katonda. Kubanga ebitonde byateekebwa okufugibwa obutaliimu, si lwa kwagala kwabyo wabula ku bw'oyo eyabifugisa, mu kusuubira ntiera n'ebitonde byennyini nabyo biriweebwa eddembe okuva mu kufugibwa okuvunda okuyingira mu ddembe ery'ekitiibwa ky'abaana ba Katonda.Kubanga tumanyi ng'ebitonde byonna bisinda era birumirwa wamu okutuusa kaakano. Era si ekyo kyokka, naye era naffe, abalina ebibala ebibereberye eby'Omwoyo, era naffe tusinda munda yaffe, nga tulindirira okufuuka abaana, kwe kununulibwa kw'omubiri gwaffe.\nEkigambo ekyokuwa ensi omukisa tekyewunyisa kubanga kitaffe omuyinza w'ebintu byonna YHWH yali yakiteesa DDA era yakibikurira Omutume Paulo Mu (Abebu 9:28) nti; era ne Kristo bw'atyo, bwe yamala okuweebwayo omulundi ogumu okwetikka ebibi by'abangi, alirabika omulundi ogw'okubiri awatali kibi eri abo abamulindirira, olw'obulokozi. Abantu batunulidde Mukama waffe Yesu Omukulu w'ekanisa nga abonabona olw'ekibi wamu n'ekanisa mu Mirembe guno. Mukama waffe Yesu yalagibwa abayudayah mu omubiri nga (sadaka ey'ekibi) nga Omutume Paulo bweyagamba era nano abamugoberera bwebatyo bwebagamba (2Abak 4:11) Kubanga ffe abalamu tuweebwayo ennaku zonna eri okufa okutulanga Yesu, era n'obulamu bwa Yesu bulyoke bulabisibwenga mu mubiri gwaffe ogufa.Bwe kityo okufa kukolera mu ffe, naye obulamu mu mmwe.Naye nga tulina omwoyo guli ogw'okukkiriza, nga bwe kyawandiikibwa nti Nakkiriza, kyennava njogera era naffe tukkiriza, era kyetuva twogera; Kabona asinga obukulu ow'ensi agenda kutegerwa about bokka abamunonya, singa yali nga agenda kurabikira mu omubiri kubanga oba awalala wonna wonna, kyandibadde nti agenda okulaboibwa bonna oba bamunonya oba tebamunonya, naye ebyawandikibwa bitulaga nti Mukama waffe Yesu Omutwe gw'ekanisa kati y'emntu ow'omwoyo atukiridde era nate ekisibo ekitono kiteekeddwa okuba nga Mukama waffe Yesu Omwana Wa kitaffe Omukulu mungeri ey'ekitiibwa ekitonde eky'omwoyo ekyo omuntu yenna kyatalabangako era kyatasobola kulaba nga bwekyogera nti; (1Tim 6:16) alina obutafa yekka, atuula mu kutangaala okutasemberekeka; omuntu yenna gw'atalabangako, so siwali ayinza okumulaba: aweebwenga ekitiibwa n'obuyinza obutaggwaawo. Amiina. Tulina okumanya nti engeri ensi gyegenda okulabamu Mukama waffe Yesu agenda kuba ya kutegera eliiso elyokutegera) nga mumulisibwanga amaaso ag'omutima gwammwe, mmwe okumanya essuubi ery'okuyita kwe bwe liri, obugagga obw'ekitiibwa eky'obusika bwe mu batukuvu bwe buli, era obukulu obusinga ennyo obw'amaanyi ge eri ffe abakkiriza bwe buli, ng'obuyinza bw'amaanyi ge bwe bukola (Abafeso 1:18) era uno yengeri Yeemu gyetulabiramu kati si n'amaaso ag'omubiri wabula agokutegera, omwo mutulabira engule ey'ekitiibwa singa abatunulira ebintu ebilabika wabula ebitalabika eby'omwoyo, kubanga ebintu ebilabika byakiseera naye ebitalabika by a Mirembe n'amirembe (2Cor4:18) Kubanga okubonaabona kwaffe okutazitowa, okw'ekiseera ekya kaakano, kwongerayongera nnyo okutukolera ekitiibwa ekizitowa eky'emirembe n’emirembe; ffe nga tetutunuulira ebirabika, wabula ebitalabika: kubanga ebirabika bya kiseera; naye ebitalabika bya mirembe na mirembe.\nMazima bwekityo ekkanisa ey'omumurembe guno ogw'enjiri bwelaba Mukama waffe Yesu wamu n'ekitaffe. Yongera osoome Mu kitabo kya Abebulaniya (2:9, 12:2) bwekityo okuyita mu liiso ely'okutegera abamulindirira balaba okubeerawo kwa Mukama waffe omulundi ogw'okubiri okuyits Mu kigambo ky'obwa Katonda era ekiseera kitono nyo ddala ensi naayo egyakulaba mungeri Yeemu Mukama waffe mukitibwa bwebati okuyita Mu muliro ( omusango ogw'enkomerero ey'omurembe guno nga bwe tukisomako Mu (2Abasesa 2:8) Awo omujeemi oli n'alyoka abikkuka, Mukama waffe Yesu gw'alitta n'omukka ogw'omu kamwa ke, era gw'alizikiriza n'okulabisibwa kw'okujja kwe;\n9 naye okujja kw'oyo kuli mu kukola kwa Setaani n'amaanyi gonna n'obubonero n'eby'amagero eby'obulimba.\nMbagaliza okusoma obulungi\nNze muganda wamwe


ﺍﻟﻤﺰﺍﻣﻴﺮ 105 NAV - Zabbuli 105 LCB | Biblica América Latina\nﺍﻟﻤﺰﺍﻣﻴﺮ 105 NAV - Zabbuli 105 LCB\n1Mwebaze Mukama, mukoowoole erinnya lye;\namawanga gonna mugategeeze by’akoze.\n2 Mumuyimbire, mumutendereze;\nmuyimbe ku byamagero bye.\n3 Mumusuute, ng’erinnya lye ettukuvu muligulumiza;\nemitima gy’abo abanoonya Mukama gijjule essanyu.\n4 Munoonye Mukama n’amaanyi ge;\nmumunoonyenga ennaku zonna.\n5 Mujjukirenga eby’ekitalo bye yakola,\nebyamagero bye, n’emisango gye yasala;\n6 mmwe abazzukulu ba Ibulayimu, abaweereza be\n7 Ye Mukama Katonda waffe;\nye alamula mu nsi yonna.\n8 Ajjukira endagaano ye emirembe gyonna,\nkye kigambo kye yalagira, ekyakamala emirembe olukumi,\n9 ye ndagaano gye yakola ne Ibulayimu,\nera kye kisuubizo kye yalayirira Isaaka.\n10 Yakikakasa Yakobo ng’etteeka,\nn’akiwa Isirayiri ng’endagaano eteriggwaawo nti,\n11 “Ndikuwa ggwe ensi ya Kanani\nokuba omugabo gwo.”\n12 Bwe baali bakyali batono,\nnga si bangi n’akamu, era nga bagwira mu nsi omwo,\n13 baatambulatambulanga okuva mu ggwanga erimu okulaga mu ddala,\nne bavanga mu bwakabaka obumu ne balaga mu bulala.\n14 Teyaganya muntu yenna kubayisa bubi;\nn’alabulanga bakabaka ku lwabwe nti,\n15 “Abalonde bange,\nne bannabbi bange temubakolangako kabi.”\n16 Yaleeta enjala mu nsi,\nemmere yaabwe yonna n’agizikiriza.\n17 N’atuma omuntu okubeesooka mu maaso,\nye Yusufu eyatundibwa ng’omuddu,\n18 ebigere bye ne binuubulwa enjegere ze baamusibya,\nobulago bwe ne buteekebwa mu byuma,\n19 okutuusa bye yategeeza lwe byatuukirira,\nokutuusa ekigambo kya Mukama lwe kyamukakasa nti bye yayogera bya mazima.\n20 Kabaka n’atuma ne bamusumulula;\nomufuzi w’ensi eyo yamuggya mu kkomera.\n21 Yamufuula omukulu w’eby’omu maka ge,\nn’akulira byonna omufuzi oyo bye yalina;\n22 okukangavvulanga abalangira be nga bwe yalabanga,\nn’okuyigiriza abakulu eby’amagezi.\n23 Oluvannyuma Isirayiri n’ajja mu Misiri;\nYakobo bw’atyo n’atuula mu nsi ya Kaamu nga munnaggwanga.\n24 Mukama n’ayaza nnyo abantu be;\nne baba bangi nnyo, n’abalabe baabwe ne beeraliikirira,\n25 n’akyusa emitima gyabwe ne bakyawa abantu be,\nne basalira abaweereza be enkwe.\n26 Yatuma abaweereza be Musa\nne Alooni, be yalonda.\n27 Ne bakola obubonero bwe obw’ekitalo mu bantu abo;\nne bakolera ebyamagero bye mu nsi ya Kaamu.\n28 Yaleeta ekizikiza ensi yonna n’ekwata,\nkubanga baali bajeemedde ekigambo kye.\n29 Amazzi gaabwe yagafuula omusaayi,\nne kireetera ebyennyanja byabwe okufa.\n30 Ensi yaabwe yajjula ebikere,\nebyatuukira ddala ne mu bisenge by’abafuzi baabwe.\n31 Yalagira, ebiwuka ebya buli ngeri ne bijja,\nn’ensekere ne zeeyiwa mu bitundu byonna eby’ensi yaabwe.\n32 Yafuula enkuba okuba amayinja g’omuzira;\neggulu ne libwatuka mu nsi yaabwe yonna.\n33 Yakuba emizeeyituuni n’emizabbibu,\nn’azikiriza emiti gy’omu nsi yaabwe.\n34 Yalagira, enzige ne zijja\nne bulusejjera obutabalika muwendo.\n35 Ne birya buli kimera kyonna mu nsi yaabwe,\nna buli kisimbe kyonna mu ttaka lyabwe ne kiriibwa.\n36 N’azikiriza abaana ababereberye bonna mu nsi yaabwe,\nnga bye bibala ebisooka eby’obuvubuka bwabwe.\n37 Yaggya Abayisirayiri mu nsi eyo nga balina ffeeza nnyingi ne zaabu;\nera bonna baali ba maanyi.\n38 Abamisiri baasanyuka bwe baalaba Abayisirayiri nga bagenze,\nkubanga baali batandise okubatiira ddala.\n39 Yayanjuluzanga ekire ne kibabikka,\nn’omuliro ne gubamulisiza ekiro.\n40 Baamusaba, n’abaweereza enkwale\nera n’abaliisanga emmere eva mu ggulu ne bakkuta.\n41 Yayasa olwazi, amazzi ne gatiiriika,\nne gakulukuta mu ddungu ng’omugga.\n42 Kubanga yajjukira ekisuubizo kye ekitukuvu\nkye yawa omuweereza we Ibulayimu.\n43 Abantu be yabaggyayo nga bajaguza,\nabalonde be nga bayimba olw’essanyu.\n44 Yabawa ensi eyali ey’amawanga amalala,\nne basikira ebyo abalala bye baakolerera;\n45 balyoke bakwatenga amateeka ge,\nera bagonderenga ebiragiro bye.\nLCB : Zabbuli 105


Bukedde Online - Alumirizza owa poliisi okumukuba essasi n'atayambibwa\nAlumirizza owa poliisi okumukuba essasi n'atayambibwa\nSsaabasumba avumiridde ababaka ku tteeka ly'okusomesa abaana eby'omukwano\nObuyimba bwa Natooro bukolera Minisita Kasolo\nFarida Nabwami mukyala wa Luwalaga yategeezezza nti bamaze ne bba emyaka 20 nga balina abaana bana nga bonna basoma. Yagambye nti bba talina muze gw’amumanyiiko era tasibwangako ng’okumukuba essasi yabadde atangira babbi kubba bantu.\nLuwalaga eyakubiddwa essasi ku kigere ng'apooca n'ekiwundu.\nOMUSUUBUZI abaserikale ba poliisi ennawunyi gwe baakubye essasi ng'ali mu bikujjuko by'okuyingira omwaka asabye abakulira poliisi okuyingira mu nsonga ze.\nTony Luwalaga 36, ow'omu Ssebina zooni mu muluka gwa Makerere III e Kawempe omusuubuzi w'emmere mu katale ka Northern by Pass ku Kaleerwe apooca na biwundu oluvannyuma lw'abaserikale ba poliisi abalawuna ebitundu okumukuba essasi mu kigere ekya kkono ne limuyitamu.\nLuwalaga yategeezezza nti abasuubuzi baategeka akabaga akayingira omwaka mu kifo we bakolera. Nga baakamala okuyingira omwaka ku ssaawa mu 7:00 ez'ekiro waliwo ekibinja ky'ababbi ekyali kigenda kikuba abantu nga kibabba ekyawaliriza abantu okutemya ku poliisi wabula abaserikale bwe baatuuka baakozesa obukambwe bungi era omu ku ba poliisi yakokingirawo emmundu ekyaddako kumukuba ssasi.\nAgamba nti oluvannyuma baamussa ku kabangali ne bamutwala ku nkulungo y'oku Kaleerwe kyokka baamulaba ali mu mbeera mbi ne bamuleka awo ne bamugamba afune abamutwala mu ddwaaliro. Yagambye nti yagenze e Mulago n'afuna obujjanjabi nga kati ali waka takola kyokka bwe yagenze ku poliisi y'oku Kaleerwe okuyingiza omusango abaserikale baaganyi.\nGodfrey Bogere ssentebe mu katale Luwalaga mwakolera yategeezezza nti Luwalaga talina mutawaana gwonna wabula omuserikale eyamukuba essasi yali atamidde. Yagasseeko nti Luwalaga alina Famire ng'abakulira poliisi balina okuyingira mu nsonga banoonyereze omuserikale eyamukubye essasi.\nFarida Nabwami mukyala wa Luwalaga yategeezezza nti bamaze ne bba emyaka 20 nga balina abaana bana nga bonna basoma. Yagambye nti bba talina muze gw'amumanyiiko era tasibwangako ng'okumukuba essasi yabadde atangira babbi kubba bantu.\nLuke Owoyesigyire omwogezi wa poliisi mu Kampala n'emiriraano yategeezezza Bukedde ku ssimu nti teri ali waggulu w'amateeka, poliisi y'oku Kaleerwe bw'eba egaanye okuyamba Luwalaga agende ku y'e Wandegeya ensonga enoonyerezebweko bwe kinaazuulwa nti kituufu yakubiddwa wa poliisi essasi bajja kumunoonya avunaanibwe.\nKayihura akyadde mu Ttabamiruka wa Bukedde


ngabulijjo taata ye yasooka mukifo wetutula netwo gerakubintu byaskaria,\nmukiseera wenatukira taata teyandaba mulundi gusooka... yalinga asirise ngayetegereza eranga asulise omutwegwe kuttaka nga amasoge gali mumwoyogwe, nga alesewo eddembe lyokubuzakwo mwanawe.\nOluVannyuma lwokundaba kyava azza amasoge mumbeera ennugi, kati nagamba nti:\nNgenda kutandika okwogerakwange olwalero nga ntandikira kubikulu byembozi yolwalero.. eranga yenjogera ekwatakuJanaba:\nNakunyumikiza kubifa kunnajisi ebyo ebijjawo ku mibiri gyaffe obutukuvubwagyo obusooka obugibaddeko.\nEra nenknyumiza mubuyonjo kubikwata kubitukuza ebyo ebikomyawo obutukuvu kumibirigwaffe omulu ndi omulala oluvanyumu lwokubanti bibadde bi nyagiddwa.\nSinga odda eri ebikyafuwaza ojjakwesa nga nti bintu bizuuka buzusi kumubiri, nga biva kugwo oba mukirala.\nMazima waliyo ebintu ebyomumunda ebitegeerwa mumakulu nga tebirabibwa oba okkwati bwa obukwati bwa, singa bizuukawo bijja kumuntu obutukuvubwe ate neyetaaga ekizzawo obuyonjobwe obumuvuddeko nobutukuvu bwe obumubuziddwako.\nEBIZUUSI EBYO BYAMIRUNDI EBIRI:\n1- ekinene 2- nekitono.\nEkizuusi Ekinene: Janaba, Haidhi (m.p) , Nifasi,\nEkyalalo nga musayi mungi, okkwata kumufu, okufa,\nEkizuusi Ekitono: omusulo, Empitambi, omukka, okwebaka, Ekikulukuto ekitono, nebirala.\nEkizuusi ekinene kyozebwa nakunaba, oba kisangulwa nakusaaba mfuufu -Tayammam-.\nEkizuusi Ekitono kinazibwa nakutawaza -wuzu- oba kisangulwa naku saba mfuufu,\nkati okusoma kwaffe okwalero kujja kukwata kunsonga ezo nsonga kunsonga nga tutandika najanaba.\nJanaba ekakata naki:?\nEkakata nabintu bibiri:\n(1) okufuluma kwamazzi agazaala, sinsonga oba gafu lumye nakwegatta namukazi oba kweroterera oba mungeriyakyama, oba mungeriyonna eba ebaddewo.\nq Bitendoki kwetumanyira amazzi agazaala:?\ngakulukuta makwafu, olusu lwago lulinga omwenge omubikke gafanagana namata, ebiseera ebimu ebbala lyago likyukira kukala yayelo oba kiragalalagala gasinga kuvayo nga omuntu ofunye obwagazi (SHAHAWA) nga gajja nefosi ate gawumuza era negajja entuyo mumubiri.\nq Bwembusabusa muluzzi olunvuddemu nga simanyi gegazala oba mazzi malala.\nNgenda kukuwa obubonero busatu: singa bwonna bukungaana ago gaba, mazzi gazaala «mani».\nO Bubonero obwo bwebuno: obwagazi (SHAHAWA).\nO Kufluma nga gasambuka, (Dafq) okugonda kwomubiri oba okuvamu entuyo ate omulwadde ye oyo obwagazi bumumala.\nq singa akamu oba bubiri mubwo bubeerawo:?\n- Gamba nti simazzi gazaala, okujjako omulwadde nga bwennaggambye.\nq Abaffe omukazi alina amazzi nga omusajja:?\n- Yye, amazzi agava munsigo ze nga afunye naye obwagazi bwokwegatta, galamulwanga amazzi go musajja oba yebase oba awulira atunula.\n(2) mubikakasa Janaba: okwegatta nomukazi newanku baddenga amani tegafulumye, kimala mukukakata kwokwegatta, okuyingira kwomutwe gwakasolo komusajja mubwerere bwomukazi.\nq Kati amani bwegafuluma, oba okwegatta nekukakata:?\nq Janaba eba ekakase, eri omukozi negwebakoze awatali njawulo mukulu oba muto, alina amagezi nomulalu omulamu nomufu.\nq Kati Janaba bwekakata:?\n- Okunaba kukakata osobole okusala a oba okwe tolola ka aba «Tawaf» kubanga yosswala ne tawaf obutuufu bwabyo buyimirira kukunaba, era njakunyo nyola massomo lyo kunaaba erijja engeri yo naabamu.\nEBIKUZIRA NGA OLINA JANABA:\n(1) Okwata ku QR, AN.\n(2) Okwata kulinya lya allah, oba amanya ga allah nebitendo bye ebimweyawlidde ngayye omutonzi «Al- KHALQ».\n(3) Okusoma AYA ya sajida bulimussula ezekitiibwa ennya eranga zezino: IQR’A, ANNAJIM, ASSAJIDAH, FUSSWILAT.\n(4) okuyingira mumizigiti oba okumalamu akabanga, oba okujjamu ekintu oba okuteekamu ekintu kebeere bweruwajo oba mukiseera kyokuyita mugyo ate kikirizibwa eri oyo alina Janaba okuyita mumuzigiti nga okuyingira mumulyango ate nofulumira mumulyango okujjako mumizi giti ebiri: omuzigiti ogwemizizo mumacca,, no muzigiti gwannabi mumadiina,, nabwekityo entaana zaba ma,asumiina (A.S) .\nq Abaffe embalaza nebibangirizi nabyo biramulwa bwebityo nga omuzigiti era kizira okuyingramu.\n- Ne ebyo tebiramulwa nga muzigti.\nq Nga tetunnaba kukomekkereza ssomo lyaJanaba njagala okubuza naye nswaala.\n- Buza kyoyagala awatali kutya, tewalinsoyimuddiini, nkyogera bulijjo... bulijjo.\nq Ebiseera ebimu bwenfuna obwagazi oba negasse nomukazi ndaba ettondo nga mulimu lugamugamu ngabikulukuta nga byeru nga biva mu kasolo.\n- YYE, olwo oluzzizzi lutukuvu terukyafuwaza ngoye yadde omubiri era tekikwatako kunaba yadde okutawaza singa gafulumwe, ate waliyo oluzzizzi olulala olufuluma oluvanyuma lwomusulo ebiseera ebimu, olwonalwo lutukuvu era terukakasa kunaba ngalufulumye.\nq Ate embeera eyekyama:\nEmbera yekyama eri haramu era oteekwa okujeewala era lmam Swadq (A.S) muzimu kunnaswi ezayogerwa yakiteeka mumuteeko gwazina, bwenzi.


Bukedde Online - Abayimbi abakubye ennyimba ne zibatuukirako\nAbayimbi abakubye ennyimba ne zibatuukirako\nMusajjamukulu abbye ku kyalo n’agobwa agende...\nMaama ekiragiro kye yandekera ne kaakati...\nAKYOGERAKO si y’akireeta naye n’abayimbi baffe bangi abayimbye ennyimba kyokka bye bayimbye ne bibatuukako ekirowoozesa abantu nti balina olulimi olulanzi olulanga ebinaabatuukako nga tebinnabaawo. Bukedde Ku Ssande akutuusaako abayimbi abayimbye ebintu ne bibatuukako:\nStecia Mayanja: Naye ayimbira mu “Golden Band’ kyokka oluyimba olumutuukirako mu nnyimba ze lwe lwa ‘Laavu entawaanya.’ Mu luyimba luno, alaajana ng’akaabira laavu era waliwo w’atuuka n’agamba nti, ‘omutima gwange gulina akajanja, bwe ndaba gwe njagala nzenna nzigwamu.” Bwe wekkaanya by’ayiseemu mu laavu, olabira ddala nti by’ayimba bimutuukirako. Anti yayagalanako ne Charles Ssekyewa, n’adda ewa Kitaka kati ali wa Mubiru eyamukubye empeta. Kale bw’akugamba nti laavu emutawaanya towakana.\nMariam Ndagire: Oluyimba lwe ‘Nsibidde ku ggwe” ddala wamma kituufu yasibira wamu. Okufulumya oluyimba luno, yali mu mukwano omuzibu ne munnakatemba John Ssegawa wadde tebaagenda mu bufumbo butukuvu. Ndagire yacankalana ne Ssegawa ne baawukana naye n’okutuusa leero bwe bakubuuza bba gwe yazzaawo oyinza okwogeza ekirimi anti teri amumanyi. Kino kikakasa oluyimba lwa ‘Nsibidde ku ggwe’ engeri gye lumutuukiddeko mu bulamu bwe, nti ye w’asibira w’asibira.\nMaureen Nantume: Ayimbira mu Golden Band ng’ayimbye ennyimba nnyingi naye olwa “Kiyungu” lumutuukirako mu kaseera kano. Mu luyimba luno, abuulirira abakyala okugumira mu bufumbo ne bwe basangayo ebizibu ebyenkana bitya. Agamba, ‘Kino ky’oyingidde kiringa kiyungu, ogenze kufumba. Omukka ne bwe gweyongera ogumiramu muli, tokifulumanga...’\nKyokka lumutuukiddeko ddala oluvannyuma lw’okufumbirwa omusajja alina omukyala gw’alinamu n’abaana kyokka ng’omukyala ono (mukyalamukulu) agamba omusajja muzibu era yamusuulawo. Bangi bagamba nti yayingidde ekiyungu ekijjudde erikka!\nHajati Madina Bibuuza: Yakuba oluyimba ‘Bibuuza’ olukwata ku musajja eyamulekawo n’asigala mu kiwuubaalo. Mu luyimba luno, agamba nti buli kintu awaka kibuuza wa nnyinimu gye yagenda. Naye bw’obuuza bba wa Bibuuza olwaleero, oyinza obutamumanya ne kirabika nga bye yayimba bye bimulondoola.\nHajati Sophie Nantongo: Ono ensi y’omukwano emukaabya lulwe anti buli ekizze kimutuukako yali yakiyimbako dda okuviira ddala nga yaakayingira ekisaawe ky’okuyimba. Mu luyimba lwe ‘Amaggwa’ alaajana nga bw’alina obulumi ku mutima olw’omukwano ogutateredde. Luno lumutukirako anti bwe yafumbirwa Kagoma teyalwayo, kyokka ewa Sam Ssimbwa azze abeera mu ntalo ne muggya we. N’ewa Kagoma yalwana entalo ne baggya be ekintu ekirese amaggwa amasongovu ku mmeeme ye.\nAlina omukwano mungi naye gujjudde amaggwa agakendeeza ku ssanyu lye.\nBebe Cool: Oluyimba lwe ‘Byansi’ lwe yafulumya nga yaakatutumuka mu kuyimba lwalanga obulamu bwe bw’anaab-utambuza. Mu luyimba luno yagamba nti eby’ensi bya kufa kuleka, kale omuntu tasaanidde kwerumya okuggyako okweyagalira mu ssente z’akoze. Mu kiseera kino Bebe amaka ge g’azimba e Kiwaatule gaagaana okuggwa kyokka atera okusitula famire ye ne bagenda okuwummulako emitala w’amayanja ne balya ssente. Bwe bakubuuza ebyobugagga bye, oyinza okutakula omutwe naye nga ssente azikola. Kino kiragira ddala nti ebya Bebe bya nsi kuleka.\nJose Chameleone: Oluyimba lwe “moto moto” lulaga engeri ensi gy’etaamye n’ebizibu ebisusse. Eno y’embeera Chameleone gy’alimu leero olw’emisango gy’awerennemba nagyo egy’okulwana omuli n’ogw’omuntu eyafiira mu maka ge gye buvuddeko era kigambibwa nti n’amaka ge yagalekawo olw’ebizibu ebimusukkiridde. Bw’olaba bwe yakola lonki ya Wale wale eyasooka ku Serena omwoto gwayitirira abantu bwe baali abatono kwe kugiddamu wiiki ewedde. Ate lonki eno yagirabirawo n’agituuma ‘Wale wale Double Trouble’.\nEno atawaana na gwa muntu eyattirwa ewuwe, eno King Saha amutaddeko akazito, ekyo bwe kitaba ‘double trouble‘ kiba ki?\nBy'obadde tomanyi ku Mike Mutebi, atendeka KCCA FC\nBy'obadde tomanyi ku kapiteeni wa Cranes, Denis Onyango\nBy'obadde tomanyi ku Nicholas Wadada owa Vipers


Bukedde Online - Abasawo kati ebibuuzo ebisaba emirimu babituulira ku kompyuta\nAbasawo kati ebibuuzo ebisaba emirimu babituulira ku kompyuta\nEddwaaliro ly’abakazi n’abaana bokka ligguddwaawo...\nAbasawo abasaba emirimu mu Gavumenti kati bagisabira ku kompyuta okwewala okubba ebibuuzon'okuwonya abava ewala ssente z'entambula.\nAbamu ku basawo abaabadde bakola ebibuuzo ku yunivasite e Makerere gye baabikoledde wiiki ewedde.\nMinisitule y’ebyobulamu wamu n’ekitongole ekikwataganya eby’emirimu mu minisitule y’ebyobulamu ekya Health Service Commission (HSC) batandiseewo enkola y’okubuuza abasawo abasaba emirimu nga bakozesa kompyuta nga bagenda okuweebwa emirimu.\nDr. Pius Okong, ssentebe wa Health Service Commission agambye nti, “Twasazeewo okukozesa enkola eno kubanga kizibu okubbirako ebibuuzo ate ng’ofunirawo ebiba bivudde mu kibuuzo kino amangu ddala ng’omaze okukituula n’omanya oba obiyise.\nMu ngeri y’emu tetukyayagala kukozesa mpapula, omuntu ayagala omulimu alina kugenda ku kompyuta n’asaba omulimu gw’ayagala ng’asinziira gy’ali.\nEnkola eno ekekkereza obudde ne ssente ezisaasaanyizibwa mu ntambula eri abasawo abava ewala n’ebibuuzo tebibbibwa nga bwe gubeera ku nkola y’ebibuuzo by’okukozesa empapula.\nDr. Okongo ng'ayogera eri Bannamawulire ku nsonga y'abasawo okusabira emirimu ku kompyuta.\nDr. Okongo ayongeddeko nti, ku mulundi guno, abasawo abatudde ebibuuzo bino mulimu abasawo abazaalisa 720, bannaasi 1300, abasawo abayambako mu kwekenneenya obuwuka mu laabu 120, abakola mu laabu 91, abateekateeka ebitabo mu malwaliro 90 n’abakola ku biwandiiko by’eddwaaliro 115, abakola ku mbeera z’abantu 70, abasawo b’endiisa 60 n’abalala.\nEra abasawo bano bagenda kukola mu malwaliro ga Gavumenti agali mu bitundu eby’enjawulo omuli; Moroto, Arua, Fort Potal, amalwaliro ga KCCA n’amalala.\nAbasawo abaasabira emirimu ku kompyuta baali 16,000 nga ku bano 2,500 be balina ebisaanyizo okutuula ebibuuzo bino era nga mwe munaava abanaaba basukkulumye ku bannaabwe okuweebwa emirimu gino.\nWabula Dr. Okongo mwennyamivu olw’ebbula ly’abasawo abakugu mu bujjanjabi obw’endwadde ez’enjawulo kubanga si bangu kufuna. Mu bano mulimu: Abajjanjaba emitwe, abasawo b’abakyala, ab’emitima, abasawo b’amagumba, ab’amaaso n’abalala.\nWadde ng’ebifo bino byalangibwa, tetwafuna basawo babisaba kuba tewali basawo baatendekebwa bamala okubijjuza.\nHealth Service Commission (HSC)